02022O0912 — DA — 21.11.2022 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:









▼B

DEN EUROPÆISKE CENTRALBANKS RETNINGSLINJE (EU) 2022/912

af 24. februar 2022

om en ny generation af TARGET (Trans-European Automated Real-time Gross settlement Express Transfer system) og om ophævelse af retningslinje 2013/47/EU (ECB/2012/27) (ECB/2022/8)







AFSNIT I

ALMINDELIGE BESTEMMELSER

Artikel 1

Genstand og anvendelsesområde

TARGET leverer følgende konti til afvikling i euro i centralbankpenge

a) MCA'er (main cash accounts) til afvikling af operationer med centralbanker

b) RTGS DCA'er (real-time gross settlement dedicated cash accounts) og underkonti til realtidsinterbank- og kundebetalinger og afvikling af transaktioner i afviklingssystemer (AS)

c) RTGS AS-tekniske konti (Real-time gross settlement ancillary system technical accounts), TIPS AS-tekniske konti (TARGET Instant Payment Settlement AS) og As-garantifondskonti (ancillary systems guarantee funds accounts ) til afvikling af transaktioner i afviklingssystemer

d) T2S DCA'er (TARGET2-Securities dedicated cash accounts) til kontantbetalinger i forbindelse med værdipapirtransaktioner og

e) TIPS DCA'er (TARGET instant payment settlement dedicated cash accounts) til afvikling af øjeblikkelige betalinger.

Artikel 2

Definitioner

Med henblik på denne retningslinje skal hvert af følgende udtryk have den betydning, der er tillagt det i bilag III:

1) »kontoovervågningsgruppe (account monitoring group)«

2) »adresserbar BIC-kode-indehaver (addressable BIC holder)«

3) »afviklingssystem (ancillary system, AS)«

4) »afviklingssystemets systemgarantifondskonto, AS-garantifondskonto (ancillary system guarantee funds account)«

5) »afviklingssystemets betalingsprocedure, AS-betalingsprocedure (ancillary system settlement procedure, AS settlement procedure)«

6) »afviklingssystemets overførselsordre, AS-overførselsordre (ancillary system transfer order, AS transfer order)«

7) »automatisk sikkerhedsstillelse (auto-collateralisation)«

8) »automatisk likviditetsoverførselsordre (automated liquidity transfer order)«

9) »disponibel likviditet (available liquidity)«

10) »bankkoncern (banking group)«

11) »filial (branch)«

12) »udsendt meddelelse (broadcast message)«

13) »bankdag (business day)« eller »TARGET-bankdag (TARGET business day)«

14) »virksomhedsidentifikationskode, BIC (Business Identifier Code, BIC)«

15) »responsum vedrørende en deltagers retsevne (capacity opinion)«

16) »betalingsordre (cash transfer order)«

17) »centralbank (central bank, CB)«

18) »centralbankoperation (central bank operation)«

19) »tilkoblet national centralbank (connected NCB)«

20) »nødløsning (Contingency Solution)«

21) »kreditinstitut (credit institution)«

22) »kreditmemorandumsaldo (credit memorandum balance, CMB)«

23) »afvikling på tværs af systemerne (cross-system settlement)«

24) »særlig kontantkonto, DCA (dedicated cash account, DCA)«

25) »indlånsfacilitetsrente (deposit facility rate)«

26) »indlånsfacilitet (deposit facility)«

27) »national centralbank inden for euroområdet (euro area NCB)«

28) »SCT Inst-ordningen (European Payments Council’s SEPA Instant Credit Transfer (SCT Inst) Scheme, SCT Inst Scheme)«

29) »centralbank i Eurosystemet (Eurosystem CB)«

30) »misligholdelse (event of defalt)«

31) »garantifonde (guarantee funds)«

32) »insolvensbehandling (insolvency proceedings)«

33) »øjeblikkelig betalingsordre (instant payment order)«

34) »instruerende part (instructing party)«

35) »intradagkredit (intraday credit)«

36) »investeringsselskab (investment firm)«

37) »nationalbanker på niveau 3 (Level 3 NCBs)«

38) »likviditetsoverførselsordre (liquidity transfer order)«

39) »rente på marginal indlånsfacilitet (marginal lending facility rate)«

40) »marginal indlånsfacilitet (marginal lending facility)«

41) »tjenesten mobile proxy look-up (mobile proxy look-up (MPL) service)«

42) »halvøjeblikkelig betaling (near instant payment)«

43) »netværksleverandør (network service provider, NSP)«

44) »uafviklet betalingsordre (non-settled cash transfer order)«

45) »deltager (participant)«

46) »betalingsmodtager (payee)«

47) »betaler (payer)«

48) »betalingsordre (payment order)«

49) »positivt tilbagekaldelsessvar (positive recall answer)«

50) »organ inden for den offentlige sektor (public sector body)«

51) »tilgængelig enhed (reachable party)«

52) »RTGS AS-betalingsprocedure (Real-time gross settlement ancillary system settlement procedure, RTGS AS settlement procedure)«

53) »RTGS AS-teknisk konto (Real-time gross settlement ancillary system technical account, RTGS AS technical account)«

54) »anmodning om tilbagekaldelse (recall request)«

55) »regelbaseret likviditetsoverførselsordre (rule-based liquidity transfer order)«

56) »afviklingsbankgruppe (settlement bank account group)«

57) »afviklingsbank (settlement bank)«

58) »suspendering (suspension)«

59) »TARGET-konto (TARGET account)«

60) »TARGET-delsystem (TARGET component system)«

61) »TARGET-koordinator (TARGET coordinator)«

62) »TIPS AS-afviklingsprocedure (TARGET Instant Payment Settlement (TIPS) ancillary system settlement procedure, TIPS AS settlement procedure)«

63) »TIPS AS-teknisk konto TARGET Instant Payment Settlement (TIPS) ancillary system technical account, TIPS AS technical account)«

64) »TARGET-afviklingsleder (TARGET settlement manager)«

65) »TARGET2-Securities, T2S (TARGET2-Securities, T2S)«

66) »teknisk fejl i TARGET (technical malfunction of TARGET)«

Artikel 3

TARGET-delsystemer

1. TARGET er juridisk indrettet som en flerhed af betalingssystemer, der udgør TARGET’s delsystemer.

2. Alle centralbanker i Eurosystemet driver et eget TARGET-delsystem.

3. Hvert TARGET-delsystem skal være et system, som betegnes som »system« i henhold til den relevante nationale lovgivning, der gennemfører Europa-Parlamentets og Rådets direktiv 98/26/EF ( 1 ).

4. Navnene i TARGET-delsystemerne må kun indeholde »TARGET« og navnet på eller forkortelsen for den relevante centralbank i Eurosystemet eller medlemsstat for en sådan centralbank i Eurosystemet. ECB's TARGET-delsystemer benævnes TARGET-ECB.

Artikel 4

Tilkobling af nationale centralbanker i medlemsstater, der ikke har euroen som valuta

De nationale centralbanker i medlemsstater, der ikke har euroen som valuta, må kun tilkobles TARGET, såfremt de indgår en aftale med centralbankerne i Eurosystemet. Denne aftale skal præcisere, at den tilkoblede nationale centralbank overholder denne retningslinje med forbehold af eventuelle gensidigt aftalte specifikationer og ændringer.

Artikel 5

ESCB-interne transaktioner

Interne transaktioner inden for det Europæiske System af Centralbanker (ESCB), som er denomineret i euro, skal behandles i TARGET, med undtagelse af betalinger som centralbankerne bilateralt aftaler at behandle igennem korrespondentkonti, hvor det er hensigtsmæssigt.

Artikel 6

Eurosystem-interne forpligtelser og fordringer

1. Enhver afvikling af betalingsordrer imellem deltagere i forskellige TARGET-delsystemer skal automatisk aggregeres og justeres til at udgøre en del af en fælles forpligtelse eller fordring i forhold til hver national centralbank i euroområdet over for ECB som fastsat i en aftale mellem centralbankerne i Eurosystemet. Hver national centralbank i Eurosystemets fordring eller forpligtelse inden for euroområdet over for ECB, der anvendes i indberetningsøjemed ved udgangen af hver bankdag, skal med henblik på bogføring justeres dagligt ved at anvende delta for balancen ved udgangen af dagen for alle særlige TARGET-konti i regnskaberne for den pågældende nationale centralbank i euroområdet.

2. Til regnskabs- og rapporteringsformål skal hver enkelt national centralbank i euroområdet føre en opgørelse over sin forpligtelse eller fordring over for ECB, der er et resultat af afviklingen af betalingsordrer mellem dens egne og andre TARGET-delsystemer.

3. ECB skal i sit regnskab føre en konto for hver national centralbank inden for euroområdet, som ved dagens afslutning afspejler en sådan national centralbanks forpligtelse eller fordring over for ECB.







AFSNIT II

LEDELSE

Artikel 7

Ledelsesniveauer

1. Med forbehold af artikel 8 i statutten for Det Europæiske System af Centralbanker og Den Europæiske Centralbank (herefter »ESCB-statutten«) administreres TARGET på grundlag af en tredelt ledelsesstruktur. De opgaver, der er blevet tildelt Styrelsesrådet (niveau 1), det tekniske og driftsmæssige organ for niveau 2 og de nationale centralbanker på niveau 3, fremgår af bilag II.

2. Styringen, ledelsen og kontrollen af TARGET hører under ECB's Styrelsesråds kompetence. For de opgaver, der er henlagt til niveau 1, har Styrelsesrådet enekompetence.

3. Eurosystemets centralbanker er i medfør af artikel 12.1, stk. 3, i ESCB-statutten ansvarlige for de opgaver, som er henlagt til niveau 2, inden for de overordnede rammer, som Styrelsesrådet har opstillet. Styrelsesrådet har nedsat et niveau 2-organ, som centralbankerne i Eurosystemet overlader visse tekniske og driftsmæssige ledelsesopgaver i forbindelse med TARGET.

4. Centralbankerne i Eurosystemet organiserer sig ved at indgå hensigtsmæssige aftaler.

5. Eurosystemets centralbanker er i medfør af artikel 12.1, stk. 3, i ESCB-statutten ansvarlige for de opgaver, som er henlagt til niveau 3, inden for de overordnede rammer, som Styrelsesrådet har opstillet.

6. De nationale centralbanker på niveau 3 skal indgå aftale med centralbankerne i Eurosystemet omkring tilvejebringelse af de tjenester, der leveres af nationale centralbanker på niveau 3. Sådanne aftaler skal efter behov også omfatte de tilkoblede nationale centralbanker.

7. Eurosystemet, der leverer T2S-tjenesterne, og centralbankerne i Eurosystemet, som operatører af deres respektive nationale TARGET-delsystem, skal indgå en aftale om de tjenester, som førstnævnte skal levere til sidstnævnte for så vidt angår driften af de særlige T2S DCA’er. Sådanne aftaler skal efter behov også omfatte de tilkoblede nationale centralbanker.







AFSNIT III

DRIFT AF TARGET

Artikel 8

Supportdesk til systemet

Hver enkelt centralbank i Eurosystemet opretter og driver en systemsupportdesk, som yder support til deltagerne og deres respektive nationale TARGET-delsystem. Supportdesken skal som minimum have åben i tidsrummet 07.00 CET til 18.15 CET. Dette udvides til kl. 18.30 CET på den sidste dag i Eurosystemets reservekravsperiode.

Artikel 9

Harmoniserede vilkår for deltagelse i TARGET

1. Hver enkelt national centralbank i euroområdet skal tillempe aftaler, der implementerer de harmoniserede vilkår for deltagelse i TARGET, som fremgår af bilag I, således at de begreber, der benyttes deri, og som fremgår af bilag III, skal tillægges den samme betydning, som de har i bilag III. Dette regelsæt regulerer alene forholdet mellem den pågældende nationale centralbank inden for euroområdet og dens deltagere, for så vidt angår åbningen og driften af TARGET-konti.

2. Fra og med den 20. november 2023 må centralbanker i Eurosystemet ikke åbne konti bortset fra TARGET-konti for deltagere, der er berettiget til deltagelse i TARGET af hensyn til tilvejebringelse af tjenester, som er omfattet af denne retningslinje, med følgende undtagelser: a) konti for deltagere anført i bilag I, del I, artikel 4, stk. 2, litra a) og b), i de harmoniserede vilkår for deltagelse i TARGET b) konti med midler, der indestår i løbet af dagen med det ene formål at udføre indbetalinger og hævninger c) konti, der bruges til beslaglagte midler eller midler, der er pantsat til en tredjepartskreditor, eller midler, der omtales i artikel 3, stk. 1, litra d), i Den Europæiske Centralbanks forordning (EU) 2021/378 (ECB/2021/1) ( 2 ) d) konti, der bruges af deltagere i systemer, som drives af en national centralbank, og bruges til at klarere øjeblikkelige betalinger, der er i overensstemmelse med SCT Inst-ordningen.

3. ECB vedtager vilkårene og betingelserne for TARGET-ECB ved at gennemføre de harmoniserede vilkår for deltagelse i TARGET, som findes i bilag I, idet: a) TARGET-ECB dog kun skal levere clearing- og afviklingstjenester til clearing- og afviklingsorganisationer, herunder enheder etableret uden for EØS, under forudsætning af, at de er undergivet overvågning af en kompetent myndighed, og at deres adgang til TARGET-ECB er godkendt af Styrelsesrådet b) TARGET-ECB må ikke tilvejebringe intradagkredit eller automatisk sikkerhedsstillelse.

4. De standardaftaler, der vedtages af centralbankerne i Eurosystemet, og som implementerer de harmoniserede vilkår for deltagelse i TARGET, skal offentliggøres.

5. Centralbankerne i Eurosystemet kan anmode om dispensation fra de harmoniserede vilkår for deltagelse i TARGET på baggrund af nationale lovkrav. Styrelsesrådet bedømmer sådanne anmodninger fra sag til sag og giver undtagelse efter behov.

6. Med forbehold af den pågældende monetære aftale kan Den Europæiske Centralbank definere passende vilkår for deltagelse i TARGET for enheder, der refereres til i bilag I, del I, artikel 4, stk. 2, litra e).

7. Centralbankerne i Eurosystemet kan ikke give en enhed tilladelse til at være adresserbar BIC-kodeindehaver eller tilgængelig enhed i deres TARGET-delsystem, såfremt den nævnte enhed agerer via en indehaver af en TARGET-konto, som er en national centralbank i en medlemsstat, men hverken en centralbank i Eurosystemet eller en tilkoblet national centralbank.

8. Centralbankerne i Eurosystemet må ikke registrere adresserbare BIC-indehavere, som er berettiget til at deltage i TARGET, som det fremgår af bilag I, del I, artikel 4, med undtagelse af deres egne filialer og de enheder, der fremgår af bilag I, del I, artikel 4, stk. 2, litra a) og b).

9. Med undtagelse af regler i forbindelse med AS må centralbankerne i Eurosystemet ikke implementere yderligere regler i forbindelse med deltagelse i TARGET ud over dem, der fremgår af de harmoniserede vilkår for deltagelse i TARGET. Der debiteres ikke gebyrer for brug af eller i forbindelse med TARGET ud over dem, der fremgår af bilag I, tillæg VI, med undtagelse af gebyrer, som opkræves for tjenesteydelser relateret til en national centralbank, som medadministrerer en MCA (som det fremgår af bilag I, del II, artikel 2) hvis disse tjenesteydelser udbydes af den nationale centralbank i Eurosystemet. En national centralbank i Eurosystemet, der tilbyder medadministration af en MCA, skal overholde princippet om fuld omkostningsdækning ved fastsættelsen af sine gebyrer for disse tjenesteydelser og som minimum overføre de fulde omkostninger, der er forbundet med disse tjenesteydelser.

10. Som en undtagelse fra stk. 9 kan centralbankerne i Eurosystemet fastsætte yderligere regler i forhold til TARGET-konti, der er åbnet med henblik på at opbevare midler, der er blevet tilvejebragt som kontant sikkerhed eller som en del af en sikkerhedspulje.

Artikel 10

Intradagkredit — automatisk sikkerhedsstillelse

1. De nationale centralbanker inden for euroområdet kan yde intradagkredit til en deltager. Intradagkredit må kun tildeles den primære MCA og kun i overensstemmelse med det regelsæt, der gennemfører reglerne om bevilling af intradagkredit, således som det fremgår af bilag I, del II. Intradagkredit må ikke ydes til en deltager, hvis godkendelse som modpart i Eurosystemets pengepolitiske operationer er blevet suspenderet eller er ophørt.

2. I tillæg til en anmodning fra en deltager med adgang til intradagkredit skal de nationale centralbanker inden for euroområdet tilbyde en facilitet til automatisk sikkerhedsstillelse for særlige T2S DCA’er, forudsat at dette sker i overensstemmelse med betingelserne for operationer med automatisk sikkerhedsstillelse, som er fastsat i bilag I, del IV.

3. Deltagere, der er omfattet af restriktive tiltag som vedtaget af Rådet for Den Europæiske Union eller medlemsstaterne i henhold til artikel 65, stk. 1, litra b), artikel 75 eller artikel 215 i traktaten, hvis gennemførelse den relevante nationale centralbank i euroområdet, efter at have informeret Den Europæiske Centralbank, anser for ikke at være forenelig med den effektive funktion af TARGET, er ikke berettiget til intradagkredit eller automatisk sikkerhedsstillelse.

4. De nationale centralbanker inden for euroområdet kan tildele intradagkredit til AS, som det fremgår af bilag I, del II, artikel 10, stk. 2, litra d), forudsat at aftalerne er blevet overdraget til og godkendt af Styrelsesrådet.

5. De nationale centralbanker inden for euroområdet kan tildele dag til dag-kredit til bestemte berettigede centrale modparter (CCP'er), under de omstændigheder, der fremgår af bilag I, del II, artikel 10, stk. 5, forudsat at anmodningen er blevet overdraget til og godkendt af Styrelsesrådet på forhånd.

6. Styrelsesrådet kan på opfordring af den relevante nationale centralbank i euroområdet fritage de finansafdelinger, der refereres til i bilag I, del II, artikel 10, stk. 2, litra b), fra kravet om at tilvejebringe tilstrækkelig sikkerhed, før der opnås intradagkredit.

7. Når en centralbank i euroområdet beslutter at suspendere, begrænse eller opsige deltagerens adgang til intradagkredit eller automatisk sikkerhedsstillelse af forsigtighedshensyn, som det fremgår af hhv. bilag I, del II, artikel 13, stk. 1, litra c), eller bilag I, del IV, artikel 11, skal den øjeblikkeligt og skriftligt underrette ECB og andre nationale centralbanker i euroområdet og tilhørende nationale centralbanker. Styrelsesrådet skal, hvor det er hensigtsmæssigt, træffe beslutning om ensartet gennemførelse af foranstaltningerne foretaget i alle TARGET-delsystemer.

8. Hvis en modparts adgang til pengepolitiske instrumenter suspenderes, begrænses eller ekskluderes på baggrund af forsigtighedshensyn eller på anden måde i overensstemmelse med de nationale bestemmelser, der implementerer artikel 158 i Den Europæiske Centralbanks retningslinje (EU) 2015/510 (ECB/2014/60) ( 3 ), skal den pågældende nationale centralbank i euroområdet — i forhold til adgang til intradagkredit — implementere den pågældende beslutning ifølge bestemmelserne i de kontraktlige eller lovbefæstede aftaler, der anvendes af den pågældende nationale centralbank i euroområdet.

9. Når en centralbank i euroområdet beslutter at suspendere, begrænse eller opsige en pengepolitisk modpart i Eurosystemets adgang til intradagkredit eller automatiserede faciliteter til sikkerhedsstillelse i overensstemmelse med hhv. bilag I, del II, artikel 13, stk. 3 eller bilag I, del IV, artikel 11, får denne beslutning ikke virkning, før den er godkendt af ECB’s Styrelsesråd.

10. Med undtagelse af stk. 9 kan en national centralbank i Eurosystemet under særlige omstændigheder suspendere en pengepolitisk modpart i Eurosystemets adgang til intradagkredit og/eller automatiserede faciliteter til sikkerhedsstillelse med øjeblikkelig virkning. I så tilfælde skal den pågældende nationale centralbank inden for euroområdet straks underrette ECB’s Styrelsesråd skriftligt herom. ECB’s Styrelsesråd er dog beføjet til at omgøre den nationale centralbank inden for euroområdets handling. Såfremt ECB’s Styrelsesråd imidlertid ikke sender den nationale centralbank inden for euroområdet meddelelse om omgørelse senest 10 bankdage efter modtagelse af meddelelsen, anses ECB’s Styrelsesråd for at have godkendt den nationale centralbank inden for euroområdets handling.

11. ECB’s Styrelsesråd kan beslutte at undlade eller at nedsætte sanktionerne i henhold til bilag I, del II, artikel 12, stk. 4, hvis den pågældende enheds end of day-debetsaldo skyldes force majeure og/eller teknisk funktionssvigt i TARGET (som sidstnævnte udtryk er defineret i bilag III).

Artikel 11

Yderligere vilkår for AS

1. Ud over de bestemmelser, der fremgår af artikel 9, stk. 1 til 9, vil følgende være gældende for relationen mellem den pågældende centralbank i Eurosystemet og afviklingssystemet, herunder AS'er, der drives af centralbanker i Eurosystemet.

2. Eurosystemets centralbanker yder pengeoverførselstjenester i centralbankpenge til afviklingssystemer, der handler i denne egenskab. Disse tjenesteydelser udbydes via enten: a) TIPS AS-afviklingsproceduren støtter kun afviklingen af øjeblikkelige betalinger i henhold til SCT Inst-ordningen eller halvøjeblikkelige betalinger i afviklingssystemets regnskaber eller b) RTGS AS-betalingsproceduren for alle øvrige forretningssager.

3. Centralbankerne i Eurosystemet kan undtagelsesvist og efter godkendelse af et organ på niveau 2 som omhandlet i bilag II godkende brug af en RTGS DCA af en AS bortset fra i forhold til afvikling af straksbetalinger i henhold til SCT Inst-ordningen. En ansøgning om tilladelse skal indeholde en motiveret anmodning af afviklingssystemet. Hvis anmodningen imødekommes, vil den prissætning, der fremgår af bilag I, tillæg VI, stk. 4 være gældende.

4. Alle centralbanker i Eurosystemet åbner en afviklingskonto på forespørgsel fra de afviklingsbanker, som har en RTGS DCA hos dem, når afviklingssystemet for afviklingsbanken deltager i enten TARGET-delsystemet i den pågældende nationale centralbank i Eurosystemet eller i et andet TARGET-delsystem.

5. Centralbankerne i Eurosystemet kan ud over de vilkår, der fremgår af bilag I, angive vilkår i forbindelse med deltagelse af AS i TARGET, der er relateret til: a) driftskontinuitet og nødprocedurer b) beskaffenheden af retten til midler på en TARGET-konto, hvor de indsatte midler ikke er en del af AS-boet c) centralbankernes ret til pant og modregning på TARGET-konti, som forvaltes af eller på vegne af AS d) indkassering og distribution af påløbne renter e) myndighedskrav (herunder tilsyn) for AS eller AS-afviklingsbanker (herunder dem, der pålægges af fremmede myndigheder) f) informationsudveksling med henblik på at bekræfte med en politik i Eurosystemet.

6. Centralbanker i Eurosystemet skal udveksle information vedrørende eventuelle signifikante begivenheder under afviklingsprocessen for AS.

Artikel 12

Finanserings- og omkostningsmetoder

1. Styrelsesrådet fastsætter de regler, som anvendes for finansieringen af TARGET.

2. Styrelsesrådet skal afgøre prissætningsstrukturen for TARGET ved brug af normale omkostningsmetoder fra Eurosystemet.

Artikel 13

Sikkerhedstiltag

Centralbankerne i Eurosystemet skal agere i overensstemmelse med de tiltag, som angives nærmere af Styrelsesrådet, med hensyn til sikkerhedspolitik og sikkerhedskrav og -kontroller gældende for TARGET, herunder i forhold til cyberresiliens og informationssikkerhed.

Artikel 14

Revisionsregler

Revisionsbedømmelse udføres i overensstemmelse med de principper og ordninger, som er indeholdt i Styrelsesrådets ESCB-revisionspolitik.

Artikel 15

Forpligtelser i tilfælde af suspendering eller ophævelse

1. Centralbanker i Eurosystemet skal straks og uden varsel suspendere eller bringe en deltagers deltagelse i det relevante TARGET-delsystem til ophør, hvis: a) insolvensbehandling er indledt vedrørende en deltager eller b) en deltager ikke længere opfylder adgangskravene for deltagelse i det relevante TARGET-delsystem.

2. Hvis en centralbank i Eurosystemet suspenderer eller bringer en deltagers deltagelse i TARGET til ophør i overensstemmelse med stk. 1, eller af forsigtighedshensyn i overensstemmelse med artikel 17, skal den straks underrette alle andre centralbanker i Eurosystemet herom med samtlige følgende oplysninger: a) deltagerens navn og BIC b) de oplysninger, hvorpå den nationale centralbank inden for euroområdet har baseret sin afgørelse, herunder oplysninger eller udtalelser fra den relevante tilsynsmyndighed c) den trufne foranstaltning og en foreslået tidsramme for dens anvendelse. Hver enkelt centralbank i Eurosystemet skal på anmodning af en anden centralbank i Eurosystemet udveksle oplysninger i forhold til en sådan deltager, herunder information i forhold til betalingsordrer afgivet til den.

3. En centralbank i Eurosystemet, som har suspenderet eller bragt en deltagers deltagelse i dens TARGET-delsystem til ophør i overensstemmelse med stk. 1, ifalder ansvar i forhold til de andre centralbanker i Eurosystemet, hvis den: a) efterfølgende autoriserer afvikling af betalingsordrer, der er beregnet til deltagere, hvis deltagelse, centralbanken har suspenderet eller ophævet eller b) ikke opfylder forpligtelserne i stk. 1 og 2.

4. En centralbank i Eurosystemet, som har suspenderet en deltagers deltagelse i et TARGET-delsystem i henhold til stk. 1, litra a), skal kun behandle betalingsordrer fra denne deltager på baggrund af dens repræsentanters instrukser, herunder repræsentanter udpeget af en kompetent myndighed eller en domstol, såsom deltagerens kurator, eller i henhold til en afgørelse fra en kompetent myndighed eller en domstol, der kan håndhæves, og som giver instruktioner om, hvordan betalingerne skal behandles. En centralbank i Eurosystemet skal afvise alle udgående betalingsordrer fra TIPS DCA’er tilhørende en suspenderet deltager.

Artikel 16

Procedurer for afvisning af en ansøgning om deltagelse i TARGET af forsigtighedshensyn

Hvis en centralbank i Eurosystemet i henhold til bilag I, del I, artikel 5, stk. 5, litra c), afviser en ansøgning om deltagelse i TARGET grundet i forsigtighedshensyn, skal den pågældende centralbank i Eurosystemet straks underrette de øvrige centralbanker i Eurosystemet om en sådan afvisning.

Artikel 17

Procedurer for suspendering, indskrænkning eller ophør af deltagelse i TARGET og adgang til intradagkredit og til automatisk sikkerhedsstillelse af forsigtighedshensyn

1. Hvis en national centralbank i euroområdet af forsigtighedshensyn suspenderer, indskrænker eller bringer en deltagers adgang til intradagkredit til ophør i henhold til bilag I, del II, artikel 13, stk. 1, litra c), eller til automatisk sikkerhedsstillelse i henhold til bilag I, del IV, artikel 11, eller en centralbank i Eurosystemet suspenderer eller bringer en deltagers deltagelse i TARGET til ophør i henhold til bilag I, del I, artikel 25, stk. 2, litra e), skal afgørelsen så vidt muligt have virkning på samme dato i alle TARGET-delsystemer.

2. De nationale centralbanker inden for euroområdet skal uden ophold fremsende oplysningerne i artikel 15, stk. 2, til de relevante tilsynsmyndigheder i medlemsstaten for den nationale centralbank inden for euroområdet, med anmodning om, at tilsynsmyndighederne udveksler oplysningerne med tilsynsmyndighederne i andre medlemsstater, i hvilke deltageren har et datterselskab eller en filial. Under hensyn til afgørelsen i henhold til stk. 1, skal andre nationale centralbanker inden for euroområdet træffe passende foranstaltninger og fremsende oplysninger herom til ECB uden ophold.

3. ECB's direktion kan foreslå Styrelsesrådet at træffe de afgørelser, der måtte være nødvendige for at sikre ensartet gennemførelse af de foranstaltninger, der er truffet i henhold til stk. 1 og 2.

4. De nationale centralbanker inden for euroområdet, i hvis medlemsstater afgørelsen skal gennemføres, skal underrette deltageren om afgørelsen og træffe alle nødvendige gennemførelsesforanstaltninger.

Artikel 18

Procedurer for samarbejde med centralbanker i Eurosystemet i forbindelse med administrative eller restriktive tiltag

I forbindelse med implementeringen af bilag I, del I, artikel 29, nr. 3):

1. Enhver centralbank i Eurosystemet skal straks udveksle alle oplysninger, som den modtager i forbindelse med en foreslået betalingsordre, med alle potentielt berørte centralbanker, med undtagelse af likviditetsoverførselsordrer, der vedrører overførsel af likviditet mellem forskellige konti hos den samme deltager.

2. Enhver centralbank i Eurosystemet, som modtager dokumentation fra en deltager, om at underretning er blevet sendt til eller samtykke er blevet givet fra en kompetent myndighed, straks overføre denne dokumentation til enhver anden centralbank, der fungerer som leverandør af betalingstjenester for betaleren eller betalingsmodtageren, alt efter omstændighederne.

3. En centralbank i Eurosystemet skal i sin egenskab af leverandør af betalingstjenester for betaleren derefter straks underrette betaleren om, at denne kan indføre en relevant betalingsordre i TARGET.

Artikel 19

Driftskontinuitet og nødprocedurer

1. Hvis der opstår en hændelse, der har indflydelse på den normale drift af TARGET, skal den berørte centralbank i Eurosystemet straks underrette TARGET-koordinatoren, der sammen med TARGET-afviklingslederen i den berørte centralbank i Eurosystemet skal træffe afgørelse om, hvilke yderligere skridt der skal tages.

2. Centralbankerne i Eurosystemet skal indberette fejl tilknyttet en deltager som omhandlet i bilag I, tillæg IV, stk. 2.4, 3.3 eller 4.2, til TARGET's koordinator senest 30 minutter efter, fejlen opstod, eller ved førstegivne lejlighed efter opdagelse af fejlen, hvis en sådan fejl kan påvirke drift af TARGET eller udgøre en systematisk risiko, eller hvis deltageren er blevet udpeget som kritisk deltager i centralbankerne i Eurosystemet på baggrund af kriterier, der løbende opdateres og offentliggøres på Den Europæiske Centralbanks websted.

3. Under særlige omstændigheder kan centralbankerne i Eurosystemet beslutte at ændre TARGET's driftsplan af årsager, der omfatter men ikke er begrænset til en fejl, som påvirker en AS. En sådan beslutning skal træffes kollektivt af Eurosystemets centralbanker.

4. I tilfælde af andre hændelser der kan have indflydelse på den almindelige drift af TARGET, skal den berørte centralbank i Eurosystemet overvåge og styre sådanne hændelser for at forhindre afsmittende effekter på TARGET's smidige funktion.

5. Centralbankerne i Eurosystemet skal tilslutte sig nødprocedureløsningen.

Artikel 20

Behandling af krav under TARGET-kompensationsordningen

1. Medmindre Styrelsesrådet træffer anden beslutning herom, skal kompensationsproceduren, som findes i bilag I, tillæg II, administreres i overensstemmelse med denne artikel.

2. Centralbanken for den deltager, der indgiver en anmodning om kompensation, skal foretage en indledende vurdering af anmodningen og underrette deltageren om udfaldet heraf. Hvis det er nødvendigt for vurderingen af anmodningen, skal denne centralbank assisteres af andre berørte centralbanker. Den berørte centralbank skal underrette ECB og alle andre berørte centralbanker, så snart den får kendskab til anmeldte krav.

3. Senest ni uger efter en teknisk fejl i TARGET skal den centralbank, der indsender kravet, udarbejde en midlertidig evalueringsrapport, der indeholder centralbankens vurderinger af de modtagne krav, og indsende den til ECB og alle øvrige berørte centralbanker.

4. Senest fem uger efter modtagelse af den foreløbige vurderingsrapport skal Styrelsesrådet foretage den endelige vurdering af alle modtagne anmodninger og træffe afgørelse om den kompensation, der skal tilbydes de berørte deltagere. Senest fem bankdage efter, at den endelige vurdering er foretaget, skal ECB informere de berørte centralbanker om udfaldet af denne. Disse centralbanker skal uden ophold underrette deres deltagere om udfaldet af den endelige vurdering og, alt efter omstændighederne, detaljerne om kompensationstilbuddet sammen med den formular, der udgør acceptbrevet.

5. Senest to uger efter udløbet af det tidsrum, hvortil der henvises i sidste sætning i bilag I, tillæg II, stk. 4, litra d), skal centralbanken underrette ECB og alle andre berørte centralbanker om, hvilke kompensationstilbud der er blevet accepteret, og hvilke kompensationstilbud der er blevet afslået.

6. Centralbankerne skal underrette ECB om ethvert krav, som deres deltagere har fremsat til de centralbanker, der ikke er omfattet af anvendelsesområdet for TARGET-kompensationsordningen, men som vedrører et teknisk funktionssvigt i TARGET.

Artikel 21

Håndtering af tab forårsaget af en teknisk fejl i TARGET

1. I tilfælde af et teknisk funktionssvigt i TARGET: a) På betalerens side opnår en centralbank, hos hvilken betaleren har placeret et indskud, visse økonomiske gevinster, som udgøres af differencen mellem renten for Eurosystemets primære markedsoperationer og indskudsrenten, anvendt på den marginale stigning i brugen af Eurosystemets indskudsfacilitet, op til det samlede beløb af uafviklede betalingsordrer, i det tidsrum, hvor TARGET lider under et teknisk funktionssvigt. Hvis betaleren står tilbage med ikke-forrentede overskydende midler, udgøres de økonomiske gevinster af renten for Eurosystemets primære markedsoperationer, anvendt på de ikke-rentebærende overskydende midler, op til det samlede beløb af uafviklede betalingsordrer, i det tidsrum, hvor TARGET lider under et teknisk funktionssvigt. b) På betalingsmodtagerens side opnår den centralbank, hos hvilken betalingsmodtageren har foretaget et lån ved at anvende den marginale udlånsfacilitet, visse økonomiske gevinster, som udgøres af differencen mellem den marginale udlånsrente og renten for Eurosystemets primære markedsoperationer, anvendt på den marginale stigning i brugen af den marginal udlånsfacilitet, op til det samlede beløb af uafviklede betalingsordrer, i det tidsrum, hvor TARGET lider under et teknisk funktionssvigt.

2. ECB's økonomiske gevinster udgør: a) den fortjeneste, for så vidt angår de tilkoblede nationale centralbanker, der opstår ved den forskellige forrentning af saldi ved dagens afslutning for de tilkoblede nationale centralbanker i forhold til ECB og b) den morarente, som ECB modtager fra de tilkoblede nationale centralbanker, når en af disse tilkoblede centralbanker pålægger en deltager sanktioner for manglende rettidig tilbagebetaling af intradagkredit, i henhold til aftalen mellem centralbankerne i Eurosystemet og de tilkoblede nationale centralbanker.

3. De økonomiske gevinster, der henvises til i stk. 1 og 2, samles af centralbankerne i en pulje, og dette puljebeløb anvendes til at godtgøre de centralbanker, som er blevet påført omkostninger ved at skulle kompensere deres deltagere. Tilbageværende økonomiske gevinster eller omkostninger, som centralbankerne bliver påført i forbindelse med, at de kompenserer deres deltagere, skal deles mellem centralbankerne i Eurosystemet i overensstemmelse med fordelingsnøglen for kapitalindskuddet i ECB.

Artikel 22

Sikkerhed vedrørende midler på afviklingskonti og Eurosystem-interne garantier

1. Af hensyn til afvikling af AS-overførselsordrer relateret til RTGS AS-afviklingsprocedure C skal enhver centralbank i Eurosystemet, der har åbnet afviklingskonti for dens indehavere af RTGS DCA’er, sikre, at tilgodehavendet på disse afviklingskonti (herunder forhøjelser eller nedsættelser af den spærrede saldo, som opstår, når systemoverskridende afviklingsbetaligner krediteres eller debiteres til eller fra afviklingskontoen, eller når likviditetsoverførsler krediteres afviklingskontoen) på det tidspunkt, hvor afviklingssystemet indleder en betalingscyklus, kun kan bruges til afvikling af AS-overførselsordrer relateret til den pågældende RTGS AS-betalingsprocedure C. Dette gælder, uanset om der måtte være indledt insolvensbehandling af den relevante indehaver af RTGS DCA’en, og uanset om der måtte være truffet individuelle håndhævelsesforanstaltninger i forhold til de pågældende RTGS DCA’ens afviklingskonto.

2. Hver gang der overføres likviditet til en RTGS DCA’ens afviklingskonto, og når centralbanken i Eurosystemet ikke er afviklingssystemets centralbank, skal en sådan bank i Eurosystemet på forespørgsel af afviklingssystemet (via en meddelelse af typen »begyndelse på meddelelse«) bekræfte tilgodehavendet på afviklingskontoen over for den relevante AS og i den forbindelse garantere betaling op til denne saldo over for afviklingssystemets centralbank. Bekræftelse af saldoen i afviklingssystemet indebærer også en retligt bindende viljeserklæring fra afviklingssystemets centralbank om, at denne centralbank garanterer betaling op til beløbet for den bekræftede saldo over for afviklingssystemet. Ved at bekræfte forhøjelsen eller nedsættelsen af det tilgodehavende, som opstår, når systemoverskridende afviklingsbetalinger krediteres eller debiteres til eller fra afviklingskontoen eller likviditetsoverførsler krediteres afviklingskontoen indestår både centralbanken i Eurosystemet, som ikke er centralbank for afviklingssystemet, og afviklingssystemets centralbank for, at garantien er blevet forhøjet eller nedsat med betalingsbeløbet. Begge garantier er uigenkaldelige, ubetingede og betalbare på anfordring. Begge garantier ophører ved meddelelse fra afviklingssystemet om, at afviklingen er gennemført (via en »end-of-cycle«-meddelelse).







AFSNIT IV

MIDLERTIDIGE OG ENDELIGE BESTEMMELSER

Artikel 23

Løsning af tvister og gældende lovgivning

1. I tilfælde af tvist mellem centralbanker i Eurosystemet med hensyn til denne retningslinje skal de berørte parter søge at løse tvisten i overensstemmelse med Aftalememorandummet om tvistbilæggelsesproceduren inden for ESCB.

2. Hvis en tvist angående fordelingen af opgaver mellem niveau 2 og 3 ikke kan løses ved aftale mellem de berørte parter, afgøres tvisten dog som undtagelse til stk. 1 af Styrelsesrådet.

3. I tilfælde af en tvist som omfattet af stk. 1 afgøres parternes rettigheder og pligter først og fremmest af de regler og procedurer, som er fastlagt i denne retningslinje. I tvister omhandlende betalingsordrer mellem TARGET-delsystemer gælder loven i den medlemsstat, hvor betalingsmodtagerens centralbank i Eurosystemet er beliggende, som supplement, medmindre den er i modstrid med denne retningslinje.

Artikel 24

Ophævelse af retningslinje 2013/47/EU (ECB/2012/27)

▼M1

1. Retningslinje ECB/2012/27 ophæves med virkning fra 20. marts 2023.

▼B

2. Henvisninger til den ophævede retningslinje skal forstås som henvisninger til denne retningslinje.

Artikel 25

Virkning og gennemførelse

1. Denne retningslinje får virkning på den dato, hvor den meddeles de nationale centralbanker i de medlemsstater, der har euroen som valuta.

▼M1

2. Centralbankerne i Eurosystemet skal overholde denne retningslinje fra 20. marts 2023.

▼B

3. ►M1 ◄ De skal senest den 19. april 2022 fremsende meddelelse til ECB om, hvilke tekster og midler der vedrører disse foranstaltninger. De nationale centralbanker i de medlemsstater, der har euroen som valuta, skal træffe alle de nødvendige foranstaltninger for at overholde denne retningslinje og anvende dem fra den 20. marts 2023.De skal senest den 19. april 2022 fremsende meddelelse til ECB om, hvilke tekster og midler der vedrører disse foranstaltninger.

Artikel 26

Diverse bestemmelser og overgangsbestemmelser

1. På den dato, der fremgår af artikel 25, stk. 2, skal en deltagers: a) tilgodehavende på TARGET2 PM-konti overføres til de relevante MCA'er som angivet af deltageren b) TARGET2 TIPS DCA’er overgå til TIPS DCA’er c) TARGET2 T2S DCA’er overgå til T2S DCA’er d) TARGET2-tekniske konti, TARGET2 TIPS AS-tekniske konti og TARGET2 garantifondskonti for AS betalingsprocedurer overgår til hhv. RTGS AS-tekniske konti, TIPS AS-tekniske konti og AS-garantifondskonti e) Tilgodehavender på hjemmekonti skal overføres i de pågældende MCA'er som angivet af deltageren.

2. Deltagerne må ikke lide tab eller opnå fortjeneste som følge af overførsel af tilgodehavender i henhold til stk. 1.

3. Forpligtelserne på tværs af Eurosystemet, som opstår ved afvikling af betalinger imellem deltagere i forskellige TARGET2-delsystemer i henhold til artikel 6 i retningslinje 2013/47/EU (ECB/2012/27), skal fortsat registreres i TARGET i overensstemmelse med artikel 6 i denne retningslinje.

4. Med forbehold for bilag I, del I, artikel 5, stk. 1, litra d) og e), vil juridiske og landespecifikke responsa som anmodet om af Eurosystemets centralbanker i henhold til artikel 13 i retningslinje 2013/47/EU (ECB/2012/27) eller bilag II, artikel 8, stk. 2, bilag IIA, artikel 6, stk. 2 og bilag IIB, artikel 6, stk. 2) til retningslinje 2013/47/EU (ECB/2012/27) forblive gyldige i forhold til denne retningslinje.

5. Med forbehold for bilag I, del II, artikel 10, stk. 2, litra d), tildeles adgang til intradagkredit af Styrelsesrådet i overensstemmelse med betingelserne i bilag III, stk. 2, litra e), til retningslinje 2013/47/EU (ECB/2012/27), der forbliver gyldige.

6. Grupper, som anerkendes af Styrelsesrådet i overensstemmelse med definitionen »gruppe« i bilag II, artikel 1 af retningslinje 2013/47/EU (ECB/2012/27), vil fortsat blive anerkendt og taget i betragtning af bankkoncerner med henblik på denne retningslinje.

Artikel 27

Adressater, gennemførelsesforanstaltninger og rapportering til niveau 1

1. Denne retningslinje er rettet til alle centralbanker i Eurosystemet.

2. Styrelsesrådet skal modtage en årlig rapport fra niveau 2 med oplysninger som påkrævet af Styrelsesrådet med henblik på at honorere dets ansvarsområder som niveau 1.









BILAG I

HARMONISEREDE VILKÅR FOR DELTAGELSE I TARGET

DEL I

Overordnede vilkår og betingelser

Artikel 1

Anvendelsesområde

De vilkår og betingelser, der fremgår af denne del I, regulerer forholdet mellem [indsæt centralbankens navn] og dennes deltagere i TARGET-[indsæt centralbank/landereference]. De vilkår og betingelser, der fremgår af følgende del II, III, IV, V, VI og VII, vil være gældende i det omfang, deltagerne vælger og tildeles én eller flere konti som beskrevet i sådanne dele. Der henvises kollektivt til de vilkår og betingelser, der fremgår af del I-VII i dette bilag, som de »harmoniserede vilkår« eller »vilkårene«.

Artikel 2

Tillæg

1. Følgende tillæg udgør en integreret del af disse vilkår: Tillæg I: Tekniske specifikationer for behandling af betalingsordrer Tillæg II: TARGET-kompensationsordning Tillæg III: Standard for afgivelse af juridiske og landespecifikke responsa Tillæg IV: Driftskontinuitet og nødprocedurer Tillæg V: TARGET-driftsplan Tillæg VI: Gebyroversigt Tillæg VII: Krav vedrørende informationssikkerhedsstyring og styring af driftskontinuitet [Tillæg VIII: Indsæt ved relevans: Definitionsliste fremgår af bilag III til retningslinjerne]

2. I tilfælde af tvist eller uoverensstemmelse mellem indholdet af et tillæg og indholdet af en hvilken som helst anden bestemmelse i disse vilkår, er sidstnævnte afgørende.

Artikel 3

Generel beskrivelse af TARGET

1. TARGET er juridisk indrettet som en flerhed af betalingssystemer, der består af alle de TARGET-delsystemer, der er anmeldt som »systemer« i henhold til den pågældende nationale lovgivning, der gennemfører direktiv 98/26/EF.

2. TARGET omfatter betalingssystemer i euro, der afvikler i centralbankpenge, og yder centrale likviditetsstyringstjenester, realtidsbruttoafvikling af betalinger og tjenester til AS-afvikling og muliggør kontantbetalinger i forbindelse med værdipapirafvikling og afvikling af øjeblikkelige betalinger.

3. TARGET tilvejebringer: a) MCA'er til afvikling af centralbankoperationer b) RTGS DCA’er til realtidsbruttoafvikling af store betalinger og afviklingskonti, hvis det kræves af hensyn til AS-afvikling c) T2S DCA’er, som anvendes til kontantbetalinger i forbindelse med værdipapirafvikling d) TIPS DCA’er til afvikling af øjeblikkelige betalinger og e) følgende konti af hensyn til AS-afvikling: i) RTGS AS-tekniske konti, ii) AS-garantifondskonti og iii) TIPS AS-tekniske konti.

Hver enkelt konto i TARGET-[indsæt centralbankens navn] skal identificeres ved hjælp et entydigt kontonummer, som består af de elementer, der er beskrevet i tillæg I, stk. 2.

Artikel 4

Adgangskriterier

1. Følgende typer af enheder kan på anmodning godkendes som deltager i TARGET [indsæt centralbank/landereference]: a) kreditinstitutter, som har deres hjemsted i Unionen eller i EØS, herunder hvor de handler igennem en filial, som er etableret Unionen eller i EØS b) kreditinstitutter, som har deres hjemsted uden for EØS, forudsat at de handler igennem en filial, som er etableret i Unionen eller i EØS c) nationale centralbanker i medlemsstaterne samt ECB.

forudsat at de i, litra a) og b) omhandlede enheder ikke er omfattet af restriktive foranstaltninger vedtaget af Rådet for Den Europæiske Union eller medlemsstaterne i henhold til artikel 65, stk. 1, litra b), artikel 75 eller artikel 215 i traktaten, hvis gennemførelse [indsæt centralbank], efter at have underrettet ECB, betragter som værende uforenelig med den effektive funktion af TARGET.

2. [Indsæt centralbankens navn] kan efter eget skøn også give følgende enheder adgang som deltagere: a) medlemsstaternes centralregeringers finansministerier eller regionale finansielle myndigheder b) organer inden for den offentlige sektor i medlemsstaterne, som har bemyndigelse til at føre konti for kunder c) i) investeringsselskaber, som har deres hjemsted i Unionen eller i EØS, herunder hvor de handler gennem en filial, som er etableret Unionen eller i EØS og ii) kreditinstitutter, som har deres hjemsted uden for EØS, forudsat at de handler igennem en filial, som er etableret i Unionen eller i EØS d) enheder, som forvalter AS'er, og som handler i egenskab heraf og e) kreditinstitutter eller en enhed opregnet under litra a)-d), og i begge tilfælde, hvor disse er etableret i et land, med hvilket Unionen har indgået en monetær aftale, der giver adgang for alle disse enheder til betalingssystemer i Unionen på de betingelser, som er fastsat i den monetære aftale, og forudsat at det retlige system, som gælder i landet, svarer til den relevante EU-lovgivning.

Artikel 5

Ansøgningsprocedure

1. Før en enhed kan blive deltager i TARGET-[indsæt centralbankens navn/landereference], skal en berettiget enhed som beskrevet i artikel 4, stk. 1, eller en enhed, der tillades adgang af [indsæt centralbankens navn] i henhold til artikel 4, stk. 2, opfylde følgende krav: a) installere, administrere, betjene, overvåge og sikre den nødvendige it-infrastruktur med henblik på at oprette forbindelse til TARGET-[indsæt centralbank/landereference] og kunne afgive betalingsordrer til den. I forbindelse hermed kan ansøgeren inddrage tredjeparter, men bærer desuagtet selv ansvaret b) have bestået de test, som kræves af [indsæt centralbankens navn] c) hvis det er en ansøger til en RTGS DCA, en T2S DCA eller en TIPS DCA, skal ansøgeren også være indehaver af eller åbne en MCA hos [indsæt centralbankens navn] d) fremsende et juridisk responsum vedrørende deltagers retsevne i den i tillæg III angivne form, medmindre de oplysninger og erklæringer, som skal afgives i et sådant responsum, allerede er indhentet af [indsæt centralbankens navn] i anden forbindelse e) for enheder, der omtales i artikel 4, stk. 1, litra b), og i artikel 4, stk. 2, litra c), nr. ii), fremsende et landespecifikt responsum i den i tillæg III angivne form, medmindre de oplysninger og erklæringer, som skal afgives i et sådant responsum, allerede er indhentet af [indsæt centralbankens navn] i anden forbindelse f) hvis det er en ansøger til en TIPS DCA: har overholdt SCT Inst-ordningen ved at underskrive overholdelsesaftalen for SEPA Instant Credit Transfer g) hvis det er en ansøger til en TIPS AS-teknisk konto: har tilvejebragt dokumentation for, at oplysningsbrevet, som viser ansøgerens hensigt om at være en SCT Inst-kompatibel CSM (Clearing and Settlement Mechanism), er blevet leveret til EPC (European Payments Council).

2. Ansøgere skal ansøge hos [indsæt centralbankens navn] og som minimum vedlægge følgende dokumenter/information: a) udfyldte blanketter vedrørende indsamling af referencedata fra [indsæt centralbankens navn], b) det juridiske responsum, hvis det kræves af [indsæt centralbankens navn], og landeresponsummet, hvis det kræves af [indsæt centralbankens navn] c) hvis det er en ansøger til TIPS DCA: dokumentation for overholdelse af SCT Inst-ordningen d) hvis ansøgeren ansøger om at benytte TIPS AS-afviklingsproceduren (TIPS AS settlement procedure): dokumentation for, at ansøgeren har tilvejebragt oplysningsbrevet, som viser vedkommendes hensigt om at være en SCT Inst-kompatibel CSM, for EPC e) hvis ansøgeren udpeger en betalende agent: dokumentation for, at den betalende agent har indvilliget i at fungere som sådan.

3. Deltagere, der allerede er TARGET-deltagere og ansøger om en ny konto som beskrevet i: i) del III (RTGS DCA), ii) del IV (T2S DCA), iii) del V (TIPS DCA), iv) del VI (RTGS AS-teknisk konto) og/eller v) del VII (TIPS AS-teknisk konto), skal opfylde kravene i stk. 1 og 2 i det omfang, det er relevant for den nye konto, der ansøges om.

4. [Indsæt centralbankens navn] kan desuden kræve yderligere oplysninger, som den anser som nødvendige for at træffe afgørelse vedrørende ansøgningen om oprettelse af en TARGET-konto.

5. [Indsæt centralbankens navn] skal afslå ansøgningen om deltagelse, hvis: a) Ansøgeren ikke er en berettiget enhed som beskrevet i artikel 4, stk. 1, eller en enhed, der kan tillades adgang af [indsæt centralbankens navn] i overensstemmelse med artikel 4, stk. 2, b) ét eller flere af deltagelseskravene nævnt i stk. 1 ikke er opfyldt og/eller c) en sådan deltagelse efter [indsæt centralbankens navn]s bedømmelse ville udgøre en fare for den overordnede stabilitet, soliditet og sikkerhed i TARGET-[indsæt centralbank/landereference] eller noget andet TARGET-delsystem, eller for [indsæt centralbankens navn]s udførelse af sine opgaver, som disse er beskrevet i [henvisning til relevant national lovgivning] og statutten for Det Europæiske System af Centralbanker og Den Europæiske Centralbank, eller som af forsigtighedshensyn udgør risici.

6. [Indsæt centralbankens navn] skal kommunikere beslutningen i forhold til ansøgningen om at blive deltager i TARGET-[indsæt centralbankens navn/landereference] til ansøgerdeltageren inden for én måned efter [indsæt centralbankens navn]s modtagelse af ansøgningen. Såfremt [indsæt centralbankens navn] udbeder sig yderligere oplysninger i medfør af stk. 4, skal meddelelse om afgørelsen gives senest en måned efter [indsæt centralbankens navn]'s modtagelse af disse oplysninger fra ansøgeren. Et afslag på ansøgningen skal indeholde en begrundelse herfor.

Artikel 6

Deltagere

1. Deltagere, der ikke er AS, skal have mindst én MCA hos [indsæt centralbankens navn] og kan også have én eller flere RTGS DCA’er, T2S DCA’er og/eller TIPS DCA’er hos [indsæt centralbankens navn].

2. AS, der anvender RTGS AS-afviklingsprocedurer eller TIPS AS-afviklingsproceduren, vil være underlagt de vilkår og betingelser, der fremgår af denne del såvel som hhv. del VI eller del VII. De kan have én eller flere MCA'er, T2S DCA’er og, undtagelsesvist og hvis det er godkendt af [indsæt centralbankens navn], én eller flere RTGS DCA'er bortset fra i forhold til clearing af øjeblikkelige betalinger som følge af SCT Inst-ordningen. Hvis en AS har en RTGS DCA eller en T2S DCA, skal den også have mindst én MCA hos [indsæt centralbankens navn]. Såfremt en AS har én eller flere MCA'er eller RTGS DCA'er eller T2S DCA'er, vil de respektive dele af disse vilkår også være gældende.

Artikel 7

Adgang til en deltagers konto igennem andre enheder end deltageren

1. I det omfang det er teknisk muligt, kan en deltager tildele adgang til sine TARGET-konti til én eller flere enheder, deltageren udpeger, med det formål at afgive betalingsordrer og gennemføre andre handlinger.

2. Afgivne betalingsordrer eller midler, der modtages af de enheder, som er udpeget af en deltager i henhold til stk. 1, anses for at være afgivet eller modtaget af den pågældende deltager selv.

3. Deltageren vil være bundet af sådanne betalingsordrer og evt. øvrige handlinger gennemført af den eller de enheder, der er omhandlet i stk. 1, uanset indholdet eller evt. manglende overholdelse af kontrakten eller øvrige aftaler mellem den pågældende deltager og en sådan enhed.

Artikel 8

Fakturering

1. [Indsæt centralbankens navn] skal identificere fakturerbare poster i henhold til tillæg VI og skal allokere hver af dem til den deltager, hvorfra den fakturerbare post stammer.

2. Eventuelle gebyrer, der skal betales i forhold til en betalingsordre afgivet af eller pengeoverførsel modtaget af en AS, uanset om den benytter RTGS AS-betalingsprocedurer eller en RTGS DCA, skal udelukkende debiteres den pågældende AS.

3. Fakturerbare poster, der genereres på baggrund af handlinger foretaget af den udpegede enheder som omhandlet i artikel 7 såvel som af centralbanker, der agerer på vegne af en deltager, skal allokeres deltageren.

4. [Indsæt centralbankens navn] skal udstede separate fakturaer til deltageren for de relevante tjenesteydelser, der er beskrevet i: i) del III (RTGS DCA), ii) del IV (T2S DCA), iii) del V (TIPS DCA), iv) del VI (RTGS AS-betalingsprocedurer) og v) del VII (TIPS AS-afviklingsprocedure).

5. [Indsæt centralbankens navn] skal afregne hver enkelt faktura ved brug af direkte debitering af en MCA i deltagerens navn, medmindre deltageren har udpeget en anden deltager i TARGET (der kan være i TARGET-[indsæt centralbankens navn/landereference] eller et andet delsystem) som betalende agent og instrueret [indsæt centralbankens navn] om at debitere MCA'en, der tilhører den pågældende betalende agent. En sådan instruktion fritager ikke deltageren for sin forpligtelse til at betale hver enkelt faktura.

6. Når der er blevet udpeget en betalingsagent, tilvejebringer deltageren dokumentation for, at betalingsagenten har indvilliget i at fungere som sådan, for [indsæt centralbankens navn].

7. Med henblik på denne artikel skal hver AS behandles separat, også selvom to eller flere af dem drives af samme juridiske enhed, og uanset om afviklingssystemet er blevet anmeldt i henhold til direktiv 98/26/EF eller ikke. I tilfælde af, at en AS ikke er blevet anmeldt i henhold til direktiv 98/26/EF, skal den identificeres som en AS med reference til følgende kriterier: a) Der er tale om en formel ordning, som bygger på et kontraktligt eller lovgivningsmæssigt instrument, f.eks. en aftale mellem deltagerne og systemoperatøren, b) det har flere medlemmer, c) det har fælles regler og standardiserede ordninger, og d) er med henblik på clearing, netting og/eller afvikling af betalinger og/eller værdipapirer mellem deltagerne.

Artikel 9

Faktureringsgrupper

1. På forespørgsel af deltageren skal [indsæt centralbankens navn] oprette en faktureringsgruppe, så dens medlemmer kan få fordel af den degressive prissætning, der er gældende for RTGS DCA'er. Faktureringsgruppen må kun indeholde indehavere af RTGS DCA tilhørende den samme bankkoncern fra ét eller flere TARGET-delsystemer.

2. På forespørgsel af en indehaver af en RTGS DCA skal [indsæt centralbankens navn] føje den pågældende indehaver af RTGS DCA’en til eller slette den fra en eventuel faktureringsgruppe i TARGET-[indsæt centralbankens navn/landereference] eller i et hvilket som helst andet TARGET-delsystem. Indehaveren af RTGS DCA’en skal informere alle øvrige medlemmer af faktureringsgruppen om en sådan forespørgsel, før den fremsættes.

3. Indehavere af RTGS DCA’er omfattet af en faktureringsgruppe skal faktureres individuelt, således som det fremgår af artikel 8.

Artikel 10

[Indsæt centralbankens navn]s og deltagerens forpligtelser

1. [Indsæt centralbankens navn] skal tilbyde de tjenester, der er beskrevet i del II, III, IV, V, VI og VII i disse vilkår, når en deltager har valgt og fået tildelt en konto som der henvises til deri. Medmindre andet er bestemt i disse vilkår eller krævet i henhold til lov, skal [indsæt centralbankens navn] anvende alle til rådighed stående rimelige midler for at opfylde sine forpligtelser i henhold til disse vilkår, men uden at garantere et resultat.

2. [Indsæt centralbankens navn] er leverandøren af ydelser i medfør af disse vilkår. Handlinger og undladelser fra de nationale centralbanker på niveau 3 betragtes som handlinger og undladelser begået af [indsæt centralbankens navn], som denne har ansvar for i overensstemmelse med artikel 22. Deltagelse i henhold til disse vilkår udgør intet aftaleforhold mellem deltagerne og de nationale centralbanker på niveau 3, når nogen af sidstnævnte handler i sin egenskab af national centralbank på niveau 3. Instrukser, meddelelser og information, som en deltager modtager fra eller sender til TARGET, vedrørende ydelser, som leveres i overensstemmelse med disse vilkår, anses for modtaget fra eller sendt til [indsæt centralbankens navn].

3. Deltageren skal betale gebyrer i overensstemmelse med artikel 8 til [indsæt centralbankens navn].

4. Deltageren skal sørge for at være teknisk forbundet til TARGET-[indsæt centralbank/landereference] i overensstemmelse med TARGET's driftsplan, som fremgår af tillæg V. Denne forpligtelse kan opfyldes igennem en udpeget enhed som omhandlet i artikel 7.

5. Deltageren erklærer og indestår over for [indsæt centralbankens navn] for, at udførelse af deltagerens forpligtelser i henhold til disse vilkår ikke strider mod nogen lov, administrative bestemmelser eller vedtægt, som deltageren er underlagt, eller nogen aftale, som deltageren er bundet af.

6. Deltageren betaler, hvis det er relevant, eventuelle stempelafgifter eller andre bevismæssige skatter eller afgifter samt eventuelle andre udgifter, som deltageren har i forbindelse med at åbne, vedligeholde eller lukke sin TARGET-konto.

Artikel 11

Samarbejde og informationsudveksling

1. Ved opfyldelse af deres forpligtelser og udøvelse af deres rettigheder i henhold til disse vilkår skal [indsæt centralbankens navn] og deltagerne samarbejde tæt med henblik på at sikre stabilitet, soliditet og sikkerhed i TARGET-[indsæt centralbank/landereference]. De skal give hinanden alle oplysninger eller dokumenter, som er relevante for opfyldelsen af deres respektive forpligtelser og udøvelsen af deres respektive rettigheder i henhold til disse vilkår, med forbehold af forpligtelser som følge af bankhemmeligheden.

2. [Indsæt centralbankens navn] skal etablere og drive en systemunderstøttelsesfunktion til at bistå deltagere med hensyn til problemer, som opstår i forbindelse med systemoperationer.

3. Opdaterede oplysninger om hver enkelt tjenestes driftsstatus skal være tilgængelige på TARGET Information System (TIS) på en særlig hjemmeside på ECB's websted.

4. [Indsæt centralbankens navn] kan sende systemrelevante meddelelser til deltagere ved brug af en udsendt meddelelse eller, hvis denne metode ikke er tilgængelig, en hvilken som helst anden passende kommunikationsmåde.

5. Deltagerne skal rettidigt opdatere eksisterende blanketter vedrørende indsamling af referencedata og indsende nye blanketter vedrørende indsamling af referencedata til [indsæt centralbankens navn]. Deltagerne er ansvarlige for at kontrollere nøjagtigheden af de oplysninger, som angår dem, og som [indsæt centralbankens navn] har indlagt i TARGET-[indsæt centralbank/landereference].

6. Deltageren bemyndiger herved [indsæt centralbankens navn] til at meddele de nationale centralbanker på niveau 3 eventuelle oplysninger vedrørende deltagere, som de nationale centralbanker på niveau 3 kan have brug for, i overensstemmelse med aftalerne mellem de nationale centralbanker på niveau 3 og centralbankerne i Eurosystemet, som regulerer tilvejebringelsen af de tjenester, som de nationale centralbanker på niveau 3 skal levere.

7. Deltagere skal uden unødig forsinkelse informere [indsæt centralbankens navn] om alle ændringer i deres retsevne og relevante lovmæssige ændringer, som påvirker spørgsmål, der er indeholdt i det landespecifikke responsum, som det fremgår af referencerammen i tillæg III.

8. [Indsæt centralbankens navn] kan til enhver tid anmode om en opdatering eller fornyelse af lande- eller juridiske responsa som omhandlet i artikel 5, stk. 1, litra d) og e).

9. Deltagere skal øjeblikkeligt informere [indsæt centralbankens navn], hvis der opstår en misligholdelse i forhold til dem selv, eller hvis de underlægges kriseforebyggelsestiltag eller krisehåndteringstiltag i den i Europa-Parlamentets og Rådets direktiv 2014/59/EU ( 4 ) eller anden tilsvarende gældende lovgivning anvendte betydning.

Artikel 12

Forrentning af konti

1. MCA’er, DCA’er og afviklingskonti forrentes enten med nul procent eller med renten på indlånsfaciliteten, afhængig af hvilken, der er lavere, medmindre de anvendes som beholdning af nogen af følgende: a) mindstereserver b) overskudsreserver c) statslige indskud som defineret i artikel 2, stk. 5, i Den Europæiske Centralbanks retningslinje (EU) 2019/671 (ECB/2019/7) ( 5 ).

Hvad angår mindstereserver reguleres beregning og rentebetaling for beholdninger af Rådets forordning (EF) nr. 2531/98 ( 6 ) og forordning (EU) 2021/378 (ECB/2021/1).

Hvad angår overskudsreserver reguleres beregning og rentebetaling for beholdninger af Den Europæiske Centralbanks afgørelse (EU) 2019/1743 (ECB/2019/31) ( 7 ).

Hvad angår statslige indskud reguleres forrentningen af beholdninger af de bestemmelser, der vedrører de pågældende statslige indskud som omhandlet i artikel 4 i retningslinje (EU) 2019/671 (ECB/2019/7).

2. Dag-til-dag-indeståender på en TIPS AS-teknisk konto eller på en RTGS AS-teknisk konto for AS-betalingsprocedure D og garantifonde, herunder garantifonde, der er omfattet af en AS-garantifondskonto, forrentes med renten for indlånsfaciliteten.

Artikel 13

Administration af konti

1. Deltagerne skal overvåge og styre likviditeten på deres konti i overensstemmelse med TARGET-driftsplanen som angivet i tillæg V og gennemføre afstemning på transaktionsniveau mindst én gang om dagen. Denne forpligtelse kan opfyldes igennem en udpeget enhed som omhandlet i artikel 7.

2. Deltageren skal gøre brug af de værktøjer, der tilvejebringes af [indsæt centralbankens navn] af hensyn til kontoafstemning, især i forhold til det daglige kontoudtog, som stilles til rådighed for hver enkelt deltager. Denne forpligtelse kan opfyldes igennem en udpeget enhed som omhandlet i artikel 7.

3. Deltagere skal øjeblikkeligt informere [indsæt centralbankens navn], hvis der opstår uoverensstemmelser i nogen af deres konti.

Artikel 14

Minimumsreserver

1. På forespørgsel af en deltager, som er underlagt et krav om minimumsreserve, skal [indsæt centralbankens navn] markere én eller flere TARGET MCA'er eller DCA'er tilhørende den pågældende deltager i TARGET-[indsæt centralbank/landereference], som holdes med henblik på opfyldelse af minimumsreservekravene.

2. Af hensyn til opfyldelse af kravene til minimumsreserve, hvor det er relevant for deltageren, skal der tages højde for summen af saldi for alle konti, der den pågældende deltager har hos [indsæt centralbankens navn], og som er mærket til dette formål, i slutningen af dagen.

Artikel 15

Nedre og øvre beløbsgrænser

1. Deltageren kan angive nedre eller øvre beløbsgrænser i sine MCA'er eller DCA’er.

2. Deltageren kan vælge at modtage en meddelelse, hvis de nedre eller øvre beløbsgrænser brydes. Deltagere kan desuden for MCA'er eller RTGS DCA'er vælge, om overskridelsen skal udløse en regelbaseret likviditetsoverførselsordre.

3. Afvikling af en likviditetsoverførselsordre udløser ikke en kontrol af, om den nedre eller øvre beløbsgrænse er blevet overskredet.

Artikel 16

Kontoovervågningsgruppe

1. En indehaver af en MCA kan oprette én eller flere kontoovervågningsgrupper af hensyn til overvågning af likviditet på flere forskellige MCA'er eller DCA'er og vil blive den ledende part for enhver kontoovervågningsgruppe, der oprettes.

2. En deltager kan føje enhver af sine MCA'er eller DCA'er, der er blevet åbnet i TARGET-[indsæt centralbank/landereference] eller et hvilket som helst andet TARGET-delsystem til én eller flere kontoovervågningsgrupper og dermed blive medlem af den pågældende kontoovervågningsgruppe. Et medlem af kontoovervågningsgruppen kan til enhver tid indlede fjernelse af dennes konto fra den pågældende kontoovervågningsgruppe. En deltager skal informere lederen af en kontoovervågningsgruppe, før han eller hun tilføjer en konto eller fjerner en konto fra denne kontoovervågningsgruppe.

3. Kun lederen for en kontoovervågningsgruppe er i stand til at se saldi på alle konti, som er inkluderet i den pågældende kontoovervågningsgruppe.

4. Lederen kan slette kontoovervågningsgruppen og skal informere de øvrige medlemmer af kontoovervågningsgruppen før en sådan sletning.

Artikel 17

Accept og afvisning af betalingsordrer

1. Betalingsordrer afgivet af deltagere anses for accepteret af [indsæt centralbankens navn], såfremt: a) Overførselsmeddelelserne er i overensstemmelse med de tekniske krav til TARGET, der er beskrevet i tillæg I b) Meddelelsen opfylder de formateringsregler og betingelser, der er beskrevet i tillæg I c) Meddelelsen opfylder dobbeltordrekontrollen beskrevet i tillæg I d) I tilfælde, hvor en betaler er blevet suspenderet i forhold til debitering af dennes konto eller konti, eller en betalingsmodtager er blevet suspenderet i forhold til kreditering af dennes konto eller konti, skal der indhentes udtrykkeligt samtykke fra den suspenderede deltagers centralbank e) I tilfælde, hvor betalingsordren foretages som en del af en RTGS AS-afviklingsprocedure, er deltagerens konto omfattet af den afviklingsbankkontogruppe, som den pågældende AS har anmodet om, som angivet i del VI, artikel 1, stk. 7, og f) I tilfælde af afvikling på tværs af systemerne som en del af RTGS AS-betalingsprocedurer, er det berørte afviklingssystem del af en afvikling på tværs af systemarrangementet, som det fremgår af artikel 9 tilhørende del VI.

2. [Indsæt centralbankens navn] skal straks afvise en betalingsordre, der ikke opfylder vilkårene i stk. 1. [indsæt centralbankens navn] skal underrette deltageren om afvisning af en betalingsordre som omhandlet i tillæg I.

Artikel 18

Indtastning af betalingsordrer i systemet og deres uigenkaldelighed

1. Med hensyn til første punktum i artikel 3, stk. 1, og artikel 5 i direktiv 98/26/EF og [indsæt nationale lovbestemmelser, der gennemfører disse artikler i direktiv 98/26/EF]: a) alle betalingsordrer, bortset fra dem, der fremgår af litra b), c) og d) i dette stk., anses for at være indgået i TARGET-[indsæt centralbank/landereference] og uigenkaldelige på det tidspunkt, hvor den pågældende deltagers TARGET-konto er blevet debiteret b) øjeblikkelige betalingsordrer anses for at være indgået i TARGET-[indsæt centralbank/landereference] og uigenkaldelige på det tidspunkt, hvor de relevante midler på deltagerens TIPS DCA eller på dennes TIPS AS-tekniske konto er reserveret c) i tilfælde af transaktioner, der er blevet afviklet på T2S DCA’er, og som skal matches af to særskilte overførselsordrer: i) sådanne overførselsordrer, bortset fra det, der fremgår af nr. ii), anses for at være indgået i TARGET-[indsæt centralbank/landereference] på det tidspunkt, hvor T2S-platformen erklærer, at de opfylder de tekniske regler for T2S, og som uigenkaldelige på det tidspunkt, hvor transaktionen angives som »matchet« på T2S-platformen ii) for transaktioner, der involverer en deltagende værdipapircentral, som har en særskilt matchingkomponent, hvor overførselsordrer sendes direkte til den deltagende værdipapircentral for at blive matchet i den særskilte matchingkomponent, anses sådanne overførselsordrer for at være indgået i TARGET-[indsæt centralbank/landereference] på det tidspunkt, hvor den deltagende værdipapircentral erklærer, at de opfylder de tekniske regler for T2S, og som uigenkaldelige på det tidspunkt, hvor transaktionen angives som »matchet« på T2S-platformen. Listen over deltagende CSD'er, der refereres til i, nr. ii), er tilgængelig på ECB's websted d) betalingsordrer i forbindelse med RTGS AS- betalingsprocedurer anses for at være indgået i TARGET-delsystemet på den konto, der skal debiteres, på det tidspunkt, hvor de accepteres af det pågældende TARGET-delsystem, og som uigenkaldelige på dette tidspunkt.

2. Bestemmelserne i stk. 1 skal ikke have indvirkning på nogen regel i afviklingssystemet, som fastlægger et tidspunkt for indgåelse i afviklingssystemet og/eller uigenkaldelighed af overførselsordrer afgivet til et sådant afviklingssystem på noget tidspunkt, som er et tidligere tidspunkt end tidspunktet for indgåelse af den relevante AS-overførselsordre i det relevante TARGET-delsystem.

3. Betalingsordrer, der er inkluderet i en algoritme, kan ikke tilbagekaldes i løbet af det tidsrum, hvor algoritmen kører.

Artikel 19

Driftskontinuitet og nødprocedurer

1. Såfremt der indtræffer en ekstraordinær, udefrakommende hændelse eller anden begivenhed, som påvirker transaktioner på TARGET-kontiene, gælder de driftskontinuitets- og nødprocedurer, som er beskrevet i tillæg IV.

2. Under særlige omstændigheder kan TARGET-driftsplanen ændres. I så tilfælde vil deltagerne blive informeret af [indsæt centralbankens navn].

3. Under særlige omstændigheder kan AS anmode [indsæt centralbankens navn] om at modificere TARGET's driftsplan.

4. Eurosystemet tilvejebringer en nødløsning til brug i de tilfælde, der er beskrevet i stk. 1. Tilslutning til og brug af nødproceduren er obligatorisk for deltagere, der af [indsæt centralbankens navn] betragtes som kritiske, og for deltagere, som afvikler meget kritiske transaktioner, der fremgår af tillæg IV. Øvrige deltagere kan på forespørgsel oprette forbindelse til nødproceduren.

Artikel 20

Sikkerhedskrav

1. Deltagerne skal indføre tilstrækkelige sikkerhedskontroller til beskyttelse af deres systemer mod uautoriseret adgang og benyttelse. Deltagerne er eneansvarlige for en tilstrækkelig beskyttelse af fortrolighed, pålidelighed og tilgængelighed vedrørende deres systemer.

2. Deltagerne skal øjeblikkeligt underrette [indsæt centralbankens navn] om enhver sikkerhedsmæssig hændelse i deres tekniske infrastruktur og, hvor det er hensigtsmæssigt, om sikkerhedsmæssige hændelser i den tekniske infrastruktur hos tredjepartleverandører. [indsæt centralbankens navn] kan kræve yderligere oplysninger om hændelsen og, såfremt det er nødvendigt, kræve at deltageren tager hensigtsmæssige skridt til at forhindre, at en sådan hændelse indtræder igen.

3. [Indsæt centralbankens navn] kan pålægge alle deltagere og/eller de deltagere, som [indsæt centralbankens navn] betragter som værende af afgørende betydning, yderligere sikkerhedskrav, navnlig med hensyn til cybersikkerhed eller forebyggelse af svig.

4. Deltagere skal tilvejebringe følgende for [indsæt centralbankens navn]: i) permanent adgang til deres dokumentation for, at de overholder den valgte netværksleverandørs endpoint-sikkerhedskrav og ii) på årsbasis TARGET-selvcertificeringen som påkrævet for de typer konti, de har, og som offentliggjort på [indsæt centralbankens navn]'s websted og på ECB's websted på engelsk.

5. [Indsæt centralbankens navn] skal vurdere deltagerens selvcertificering(er) om deltagernes overholdelse af de krav, der er fastsat i kravene til selvcertificering i TARGET. Disse krav fremgår af tillæg VII.

6. Deltagerens overholdelse af kravene i TARGET-selvcertificeringen kategoriseres som følger i stigende orden efter alvorsgrad: »fuld overholdelse«, »mindre manglende overholdelse« eller »større manglende overholdelse«. Følgende kriterier er gældende: Fuld overholdelse er opnået, hvis deltagerne opfylder 100 % af kravene, mindre manglende overholdelse er, hvis en deltager opfylder mindre end 100 %, men mindst 66 % af kravene, og større manglende overholdelse er, hvis en deltager opfylder mindre end 66 % af kravene. Hvis en deltager påviser, at et specifikt krav ikke finder anvendelse på den pågældende, anses det for at være i overensstemmelse med de respektive krav med henblik på kategoriseringen. En deltager, der ikke opnår »fuld overholdelse«, skal forelægge en handlingsplan, der viser, hvordan deltageren har til hensigt at opnå fuld overholdelse. [Indsæt centralbankens navn] underretter de relevante tilsynsmyndigheder om status for en sådan deltagers overholdelse.

7. Hvis deltageren nægter at give permanent adgang til sin dokumentation for, at de overholder den valgte netværksleverandørs endpoint-sikkerhedskrav eller ikke tilvejebringer TARGET-selvcertificeringen, kategoriseres deltagerens overholdelsesniveau som »større manglende overholdelse«.

8. [Indsæt centralbankens navn] revurderer årligt deltagernes overholdelse.

9. [Indsæt centralbankens navn] kan pålægge deltagere, hvis overholdelsesgrad blev vurderet som mindre eller større manglende overholdelse, følgende afhjælpende foranstaltninger i stigende orden efter alvorsgrad: a) udvidet overvågning: Deltageren forelægger [indsæt centralbankens navn] en månedlig rapport underskrevet af en ledende medarbejder om sine fremskridt med hensyn til at afhjælpe den manglende overholdelse. Deltageren betaler desuden et månedligt strafgebyr for hver enkelt berørt konto på 1 000 EUR. Denne afhjælpende foranstaltning kan pålægges, hvis deltageren for anden gang modtager vurderingen mindre manglende overholdelse eller vurderingen større manglende overholdelse b) suspendering: deltagelse i TARGET-[indsæt centralbank/landereference] kan suspenderes under de omstændigheder, der er beskrevet i artikel 25, stk. 2, litra b) og/eller c). Uanset artikel 25 gives der tre måneders varsel til deltageren om en sådan suspendering. Deltageren opkræves et månedligt strafgebyr for hver enkelt suspenderet konto på 2 000 EUR. Denne afhjælpende foranstaltning kan pålægges, hvis deltageren for anden gang modtager vurderingen større manglende overholdelse c) ophævelse: deltagelse i TARGET-[indsæt centralbank/landereference] kan ophæves under de omstændigheder, der er beskrevet i artikel 25, stk. 2, litra b) og/eller c). Uanset artikel 25 i dette bilag skal deltageren gives tre måneders varsel om en sådan ophævelse. Deltageren pådrager sig et yderligere strafgebyr på 1 000 EUR for hver enkelt ophørt konto. Denne afhjælpende foranstaltning kan pålægges, hvis deltageren ikke har afhjulpet den større manglende overholdelse til [indsæt centralbankens navn] tilfredshed efter tre måneders suspendering.

10. Deltagere, som giver tredjeparter adgang til deres TARGET-konto, som fastsat i artikel 7, og deltagere, der har registreret adresserbare BIC-indehavere, som det fremgår af del III, artikel 2, træffer foranstaltninger til imødegåelse af den risiko, der er forbundet med at tillade en sådan adgang i overensstemmelse med de sikkerhedskrav, som fremgår af stk. 1-9.

Artikel 21

Kompensationsprogram

Hvis en betalingsordre ikke kan afvikles samme bankdag, som den blev accepteret, på grund af et teknisk funktionssvigt i TARGET, skal [indsæt centralbankens navn] give tilbud om kompensation til den berørte deltager i overensstemmelse med den særlige procedure, som er fastlagt i tillæg II.

Artikel 22

Ansvarsordning

1. I udførelsen af deres forpligtelser i henhold til disse vilkår er [indsæt centralbankens navn] og deltageren bundet af en almindelig agtpågivenhedspligt i forhold til hinanden.

2. [indsæt centralbankens navn] er ansvarlig over for sine deltagere i tilfælde af svig (herunder, men ikke begrænset til forsæt) eller grov uagtsomhed for alle tab, som skyldes driften af TARGET-[indsæt centralbank/landereference]. I tilfælde af simpel uagtsomhed er [indsæt centralbankens navn]'s ansvar begrænset til deltagerens direkte tab, dvs. det pågældende transaktionsbeløb og/eller rentetab derpå, men undtaget følgetab af enhver art.

3. [indsæt centralbankens navn] kan ikke gøres ansvarlig for tab, som skyldes forstyrrelse eller svigt i den tekniske infrastruktur (herunder, men ikke begrænset til [indsæt centralbankens navn]'s edb-infrastruktur, programmer, data, applikationer eller netværk), såfremt en sådan forstyrrelse eller et sådant svigt opstår på trods af, at [indsæt centralbankens navn] har indført foranstaltninger, som er rimelig nødvendige til beskyttelse af denne infrastruktur mod forstyrrelse og svigt, og til at afhjælpe følgerne af sådan forstyrrelse eller sådant svigt (sidstnævnte inklusive, men ikke begrænset til at iværksætte og gennemføre driftskontinuitets- og nødprocedurer, som omhandlet i tillæg IV).

4. [Indsæt centralbankens navn] er ikke ansvarlig: a) I det omfang tabet skyldes deltageren eller b) Hvis tabet skyldes udefrakommende hændelser, som er uden for [indsæt centralbankens navn]'s rimelige kontrol (force majeure).

5. Uanset [indsæt gældende nationale lovbestemmelser] finder stk. 1-4 anvendelse i det omfang, [indsæt centralbankens navn]s ansvar kan udelukkes.

6. [indsæt centralbankens navn] og deltagerne skal tage alle rimelige og praktisk gennemførlige skridt til at begrænse eventuel skade eller tab som angivet i denne artikel.

7. Til at udføre nogle eller alle forpligtelser i henhold til disse vilkår kan [indsæt centralbankens navn] befuldmægtige tredjeparter til at optræde i sit navn, specielt telekommunikations- eller andre netværksleverandører eller andre enheder, såfremt dette er påkrævet for at opfylde [indsæt centralbankens navn]'s forpligtelser, eller dette er normal markedspraksis. [indsæt centralbankens navn]'s forpligtelse er begrænset til behørigt valg af og befuldmægtigelse af en eventuel sådan tredjepart, og [indsæt centralbankens navn]'s ansvar er begrænset tilsvarende. I dette stk. betragtes de nationale centralbanker på niveau 3 ikke som tredjeparter.

Artikel 23

Dokumentation

1. Medmindre andet er bestemt i disse vilkår, foretages alle betalingsordrer og relaterede meddelelser såsom bekræftelser på debiteringer og krediteringer samt saldomeddelelser, mellem [indsæt centralbankens navn] og deltagerne igennem den relevante NSP.

2. Elektroniske eller skriftlige optegnelser over meddelelser, som opbevares af [indsæt centralbankens navn] eller af den relevante NSP, skal anerkendes som dokumentation for betalinger, som er behandlet af [indsæt centralbankens navn]. Den gemte og udprintede version af den relevante NSP's oprindelige meddelelse anerkendes som dokumentation uanset den oprindelige meddelelses form.

3. Hvis deltageren ikke kan oprette forbindelse til NSP, skal deltageren gøre brug af alternative transmissionsmetoder for meddelelser som aftalt med [indsæt centralbankens navn]. I disse tilfælde har den gemte eller udprintede version af meddelelsen, som fremskaffes af [indsæt centralbankens navn], samme gyldighed som den oprindelige meddelelse, uanset dens form.

4. [Indsæt centralbankens navn] skal opbevare fuldstændige fortegnelser over deltagernes indgivne betalingsordrer og modtagne betalinger i [indsæt det tidsrum, der kræves i den relevante nationale lovgivning] fra det tidspunkt, hvor disse betalingsordrer er afgivet, og betalinger modtaget, forudsat at disse fuldstændige fortegnelser omfatter mindst fem år for alle deltagere i TARGET, som er genstand for konstant overvågning i henhold til restriktive foranstaltninger vedtaget af Rådet for Den Europæiske Union eller medlemsstater eller længere, såfremt dette kræves af specifikke lovbestemmelser.

5. [Indsæt centralbankens navn]'s egne regnskaber og optegnelser skal accepteres som et middel til bevis for deltagernes forpligtelser og for alle fakta og begivenheder, som parterne henholder sig til.

Artikel 24

Varighed og opsigelse af deltagelse og lukning af konti

1. Med forbehold af artikel 25 gælder deltagelse i TARGET-[indsæt centralbank/landereference] på ubestemt tid.

2. En deltager kan på et hvilket som helst tidspunkt opsige enhver af følgende med et varsel på 14 bankdage, medmindre indehaveren aftaler et kortere varsel med [indsæt centralbankens navn]: a) hele sin deltagelse i TARGET-[indsæt centralbank/landereference] b) én eller flere af dens DCA'er, RTGS AS-tekniske konti og/eller TIPS AS-tekniske konti c) én eller flere af dens MCA'er, forudsat at deltageren fortsat opfylder kravene i artikel 5.

3. [Indsæt centralbankens navn] kan til enhver tid opsige en af følgende med tre måneders varsel, medmindre den aftaler en anden opsigelsesfrist med den pågældende deltager: a) en deltagers samlede deltagelse i TARGET-[indsæt centralbank/landereference] b) én eller flere af deltagerens DCA'er, RTGS AS-tekniske konti eller TIPS AS-tekniske konti c) én eller flere af deltagerens MCA'er, forudsat at deltageren fortsat besidder mindst én MCA.

4. Ved ophør af deltagelse vil fortrolighedspligten som fastsat i artikel 28 fortsat være gældende i et tidsrum på fem år regnet fra ophørsdatoen.

5. Ved ophørt deltagelse skal [indsæt centralbankens navn] lukke alle TARGET-konti tilhørende den berørte deltager i overensstemmelse med artikel 26.

Artikel 25

Suspendering og ekstraordinær ophævelse af deltagelse

1. En deltagers deltagelse i TARGET-[indsæt centralbank/landereference] ophæves straks og uden varsel eller suspenderes, såfremt et af følgende tilfælde af misligholdelse indtræffer: a) indledning af insolvensbehandling og/eller b) deltageren ikke længere opfylder adgangsbetingelserne anført i artikel 4.

Med henblik på dette stk. gælder udøvelsen af kriseforebyggelsesforanstaltninger eller krisestyringsforanstaltninger i henhold til direktiv 2014/59/EU over for en deltager ikke som en automatisk indledning af insolvensbehandling.

2. [indsæt centralbankens navn] kan uden varsel suspendere eller bringe deltagerens deltagelse i TARGET-[indsæt centralbank/landereference] til ophør, hvis: a) et eller flere tilfælde af misligholdelse (bortset fra dem, der er nævnt i stk. 1) indtræffer b) deltageren væsentligt har overtrådt nogen af disse vilkår, c) deltageren ikke opfylder en væsentlig forpligtelse over for [indsæt centralbankens navn] d) deltageren ophører med at have en gyldig aftale med en netværksoperatør om at tilvejebringe den nødvendige forbindelse til TARGET e) nogen anden deltager-relateret hændelse indtræffer, som efter [indsæt centralbankens navn]s bedømmelse ville udgøre en fare for den overordnede stabilitet, soliditet og sikkerhed i TARGET-[indsæt centralbank/landereference], eller noget andet TARGET-delsystem, eller for [indsæt centralbankens navn]s udførelse af sine opgaver, som disse er beskrevet i [henvisning til relevant lovgivning] og statutten for Det Europæiske System af Centralbanker og Den Europæiske Centralbank, eller som af forsigtighedshensyn udgør risici, og/eller f) en NCB suspenderer eller bringer en deltagers adgang til intradagkredit til ophør, herunder til automatisk sikkerhedsstillelse, i henhold til del II, artikel 13, og/eller g) deltageren udelukkes fra eller på anden måde ophørt med at være medlem af en af NSP Closed Group of Users.

3. Ved udøvelsen af sit skøn i henhold til stk. 2 skal [indsæt centralbankens navn] bl.a. tage hensyn til betydningen af misligholdelsen eller de begivenheder, som er omhandlet i stk. 2, litra a)-c).

4. Såfremt [indsæt centralbankens navn] suspenderer eller ophæver en deltagers deltagelse i TARGET-[indsæt centralbank/landereference] i henhold til stk. 1 eller 2, skal [indsæt centralbankens navn] uden unødig forsinkelse — via en udsendt meddelelse eller, hvis en sådan ikke er tilgængelig, en anden passende kommunikationsmåde — underrette den pågældende deltager, andre centralbanker og deltagere i alle TARGET-delsystemer om denne suspendering eller ophævelse. Denne meddelelse anses for at være udsendt af den pågældende deltagers hjemmecentralbank.

5. Så snart en sådan meddelelse udsendt i overensstemmelse med stk. 4 er blevet modtaget af deltagerne, skal disse anses for at være underrettet om ophævelsen/suspenderingen af den pågældende deltagers deltagelse i TARGET-[indsæt centralbank/landereference] eller et andet TARGET-delsystem. Deltagerne bærer ethvert tab, der opstår som følge af afgivelse af en betalingsordre til deltagere, hvis deltagelse er blevet suspenderet eller ophævet, såfremt denne betalingsordre blev indført i TARGET-[indsæt centralbank/landereference] efter modtagelse af meddelelsen.

Artikel 26

Lukning af TARGET-konti af [indsæt centralbankens navn] ved ophør af deltagelse

Ved ophør af deltagerens deltagelse i TARGET-[indsæt centralbank/landereference] i henhold til artikel 24 eller 25 skal [indsæt centralbankens navn] lukke den pågældende deltagers TARGET-konti, efter at have afviklet eller afvist eventuelle betalingsordre i kø, og gjort brug af sin panteret og modregningsret i henhold til artikel 27.

Artikel 27

Indsæt [centralbankens navn]s panteret og modregningsret

1. [indsæt hvis anvendelig: [Indsæt centralbankens navn] skal have pant i deltagerens bestående og fremtidige indeståender på dennes TARGET-konti, og dermed sikkerhed for alle bestående og fremtidige fordringer, som måtte opstå som følge af retsforholdet mellem parterne.] a) [indsæt hvis anvendelig: En deltagers bestående og fremtidige fordringer mod [indsæt centralbankens navn], som opstår i medfør af indestående på deltagerens TARGET-konti, skal overføres til [indsæt centralbankens navn] til sikkerhed for enhver af [indsæt centralbankens navn]'s bestående og fremtidige fordringer på deltageren, der opstår på baggrund af [indsæt henvisning til det regelsæt, der gennemfører disse vilkår]. En sådan sikkerhedsstillelse etableres alene ved den omstændighed, at midler er krediteret deltagerens TARGET-konto.] b) [indsæt hvis anvendelig: [indsæt centralbankens navn] skal have (flydende) pant i deltagerens bestående eller fremtidige kreditsaldi på dennes TARGET-konti, og dermed sikkerhed for alle bestående og fremtidige fordringer, som måtte opstå som følge af retsforholdet mellem parterne.]

2. [indsæt hvis anvendelig: [Indsæt centralbankens navn] har den i stk. 1 nævnte ret, selv om dens fordringer kun er betingede eller endnu ikke forfaldne.]

3. [indsæt hvis anvendelig: Deltageren, i sin egenskab af TARGET-kontoindehaver, anerkender herved stiftelse af en panteret til fordel for [indsæt centralbankens navn], hos hvem denne konto er oprettet. Denne anerkendelse udgør stiftelse af pant i aktiver til fordel for [indsæt centralbankens navn]i henhold til [indsæt relevant nationalt (tillægsord)] lov. Ethvert beløb, der indbetales på de pantsatte TARGET-konti, pantsættes uigenkaldeligt alene i kraft af at blive indbetalt, uden nogen begrænsning, og tjener til sikkerhed for fuldstændig opfyldelse af de sikrede forpligtelser.]

4. I tilfælde af: a) misligholdelse som angivet i artikel 25, stk. 1, eller b) anden misligholdelse eller en hændelse som angivet i artikel 25, stk. 2, som har medført ophør eller suspendering af en deltagers deltagelse, uafhængigt af påbegyndelse af nogen form for insolvensbehandling vedrørende en deltager, og uafhængigt af nogen overdragelse, arrest eller udlæg eller nogen anden disposition over eller vedrørende deltagerens rettigheder, forfalder alle deltagerens forpligtelser automatisk og straks til øjeblikkelig betaling,

uden varsel og uden betingelse om nogen forudgående godkendelse fra nogen myndighed. Derudover bliver de gensidige forpligtelser mellem deltageren og [indsæt centralbankens navn] automatisk modregnet i hinanden, og den part, der skylder det største beløb, betaler forskellen til den anden part.

5. [indsæt centralbankens navn] giver straks deltageren meddelelse om en eventuel modregning i henhold til stk. 4, efter modregningen har fundet sted.

6. [indsæt centralbankens navn] kan uden varsel debitere enhver deltagers TARGET-konti med et beløb, som deltageren skylder [indsæt centralbankens navn] i kraft af retsforholdet mellem deltageren og [indsæt centralbankens navn].

7. Bestemmelserne i denne artikel medfører ikke nogen rettighed, tilsagn, pantfordring eller modregningskrav hvad angår følgende TARGET-konti, der anvendes af AS: a) TARGET-konti anvendt i overensstemmelse med AS-afviklingsprocedurerne i henhold til del VI eller del VII b) TARGET-konti, der forvaltes af AS i henhold til del II til V, og når der er midler på sådanne konti, som ikke tilhører AS men opbevares på vegne af deres kunder eller benyttes til at afvikle betalingsordrer på vegne af deres kunder.

Artikel 28

Fortrolighed

1. [Indsæt centralbankens navn] skal behandle alle følsomme eller hemmelige oplysninger fortroligt, herunder når sådanne oplysninger vedrører betaling, tekniske eller organisatoriske oplysninger, som tilhører deltageren, deltagere fra den samme gruppe eller deltagerens kunder, medmindre deltageren eller dennes kunder skriftligt har givet tilladelse til videregivelse [indsæt følgende udtryk, hvis anvendeligt i henhold til national lovgivning] eller en sådan videregivelse er tilladt eller påkrævet i henhold til [indsæt tillægsord for nationalbetegnelse] ret].

2. Som undtagelse til stk. 1 giver deltageren sit samtykke til, at oplysninger om enhver foranstaltning truffet i henhold til artikel 25 ikke skal opfattes som fortrolige.

3. Som undtagelse til stk. 1 accepterer deltageren, at [indsæt centralbankens navn] kan videregive betalings-, tekniske eller organisatoriske oplysninger om deltageren, deltagere fra samme gruppe eller deltagerens kunder, der er erhvervet som led i drift af TARGET-[indsæt centralbank/landereference], til andre centralbanker eller tredjeparter, som er involveret i drift af TARGET-[indsæt centralbank/landereference] til: a) andre centralbanker eller tredjeparter, som er involveret i drift af TARGET-[indsæt centralbank/landereference], for så vidt dette er nødvendigt for, at TARGET kan fungere effektivt, eller for at kunne overvåge eksponeringen for deltageren eller dennes gruppe b) andre centralbanker for at kunne udføre de nødvendige analyser for markedsoperationer, pengepolitiske funktioner, finansiel stabilitet eller finansiel integration eller c) myndigheder i medlemsstaterne og Unionen med ansvar for tilsyn, afvikling og overvågning, herunder centralbanker, for så vidt dette er nødvendigt for, at disse kan udføre deres offentlige opgaver og forudsat at videregivelsen i alle sådanne tilfælde ikke strider mod gældende lovgivning.

4. [Indsæt centralbankens navn] er ikke ansvarlig for finansielle og kommercielle følger af en sådan videregivelse foretaget i overensstemmelse med stk. 3.

5. Som undtagelse til stk. 1 og på betingelse af, at dette ikke gør det muligt, hverken direkte eller indirekte, at identificere deltageren eller deltagerens kunder, kan [indsæt centralbankens navn] anvende, videregive eller offentliggøre betalingsoplysninger vedrørende deltageren eller deltagerens kunder til statistiske, historiske, forskningsmæssige eller andre formål, i udøvelse af sine offentlige funktioner eller andre offentlige enheders udøvelse af deres funktioner, til hvilke oplysningerne er videregivet.

6. Oplysninger om drift af TARGET-[indsæt centralbank/landereference], hvortil deltagerne har haft adgang, må kun anvendes til de formål, som er bestemt i disse vilkår. Deltagerne skal behandle sådanne oplysninger fortroligt, medmindre [indsæt centralbankens navn] skriftligt har givet udtrykkeligt samtykke til videregivelse. Deltagere skal sikre, at tredjeparter, til hvem de udliciterer, uddelegerer eller giver opgaver i underentreprise, som har eller kan have indflydelse på opfyldelse af deres forpligtelser i henhold til disse vilkår, er bundet af de i denne artikel indeholdte krav om fortrolighed.

7. Til afvikling af betalingsordrer har [indsæt centralbankens navn] bemyndigelse til at afvikle betalingsordrer og behandle og overføre de nødvendige data til netværksleverandøren.

Artikel 29

Beskyttelse af personoplysninger, forebyggelse af hvidvaskning, administrative eller restriktive foranstaltninger og hermed forbundne forhold

1. Deltagerne anses for at være bekendt med, skal overholde og skal kunne påvise over for de relevante kompetente myndigheder, at de overholder alle deres forpligtelser i henhold til databeskyttelseslovgivningen. De anses for at være bekendt med og skal handle i overensstemmelse med alle forpligtelser, der påhviler dem i forbindelse med lovgivning om forebyggelse af hvidvaskning af penge og finansiering af terrorisme, spredningsfølsomme nukleare aktiviteter og udvikling af fremføringssystemer til kernevåben, i særdeleshed for så vidt angår gennemførelse af egnede foranstaltninger angående betalinger, som debiteres eller krediteres deres TARGET-konti. Deltagere skal sikre sig, at de bliver informeret om deres valgte NSP's politik vedrørende dataindhentning, før der indgås kontraktlige relationer til NSP’en.

2. Deltagere giver bemyndigelse til, at [indsæt centralbankens navn] indhenter alle oplysninger vedrørende dem fra alle finansielle og tilsynsmæssige myndigheder eller erhvervsorganisationer, både indenlandske og udenlandske, hvis sådanne oplysninger er nødvendige for deltagerens deltagelse i TARGET-[indsæt centralbank/landereference].

3. Deltagere skal i deres egenskab af leverandører af betalingstjenester for en betaler eller betalingsmodtager overholde alle krav, som hidrører fra administrative eller restriktive foranstaltninger, og som de er underlagt i henhold til artikel 75 eller artikel 215 i traktaten, herunder for så vidt angår meddelelse og/eller opnåelse af godkendelse fra en kompetent myndighed med hensyn til behandling af transaktioner. Desuden: a) når [indsæt centralbankens navn] er leverandør af betalingstjenester for en deltager, som er betaler: i) skal deltageren give den påkrævede meddelelse eller opnå godkendelse på vegne af den centralbank, som først og fremmest skal give meddelelse eller opnå godkendelse, og skal forsyne [indsæt centralbankens navn] med dokumentation for, at meddelelse er givet eller godkendelse er opnået ii) deltageren indgiver ikke betalingsordrer for overførsler af midler til en konto, som indehaves af en anden enhed end deltageren, i TARGET, før denne har modtaget bekræftelse fra [indsæt centralbankens navn] om, at den påkrævede meddelelse er blevet givet, eller at godkendelse er opnået af eller på vegne af betalingsmodtagerens leverandør af betalingstjenester b) når [indsæt centralbankens navn] er leverandør af betalingstjenester for en deltager, som er betalingsmodtager, skal deltageren give den påkrævede meddelelse eller opnå godkendelse på vegne af den centralbank, som først og fremmest skal give meddelelse eller opnå godkendelse, og skal forsyne [indsæt centralbankens navn] med dokumentation for, at meddelelse er givet eller godkendelse er opnået.

I dette stk. har begreberne »leverandør af betalingstjenester«, »betaler« og »betalingsmodtager« samme betydning som i de administrative eller restriktive foranstaltninger, der finder anvendelse.

Artikel 30

Meddelelser

1. Medmindre andet er bestemt i disse vilkår, skal alle påkrævede eller tilladte meddelelser i henhold til disse vilkår sendes ved anbefalet brev, [hvis relevant — pr. telefax] eller ved andre elektroniske midler, hvis dette er aftalt bilateralt, eller på anden måde skriftligt. Meddelelser til [indsæt centralbankens navn] sendes til lederen af [indsæt betalingssystemafdelingen eller den relevante centralbankenhed] i [indsæt centralbankens navn], [medtag den relevante adressat i centralbanken] eller til [indsæt centralbankens BIC-adresse] eller til [indsæt andre elektroniske midler, der aftales bilateralt]. Meddelelser til deltageren sendes til den på adressen, [hvis relevant — telefaxnr.] eller [indsæt andre elektroniske midler, der aftales bilateralt] eller dens BIC-adresse, som deltageren til enhver tid kan sende meddelelse til [indsæt centralbankens navn].

2. Som bevis for, at en meddelelse er sendt, er det tilstrækkeligt at godtgøre, at meddelelsen blev afsendt enten fysisk eller elektronisk til den relevante adressat.

3. Alle meddelelser skal formuleres på [indsæt det relevante nationalsprog og/eller »engelsk«].

4. Deltagere er bundet af alle [indsæt centralbankens navn]’s blanketter og dokumenter, som deltagerne har udfyldt og/eller underskrevet, herunder bl.a. blanketter vedrørende referencedata, som angivet i artikel 5, stk. 2, litra a), og oplysninger afgivet i medfør af artikel 11, stk. 5, som fremsendtes i overensstemmelse med stk. 1 og 2, og som [indsæt centralbankens navn] med rimelighed må antages at have modtaget fra deltagerne, deres ansatte eller befuldmægtigede.

Artikel 31

Kontraktforhold med en netværksleverandør

1. Med henblik på at sende eller modtage instruktioner eller meddelelser fra TARGET skal deltagere: a) indgå en kontrakt med en netværksleverandør inden for rammerne af koncessionskontrakten med den pågældende netværksleverandør med henblik på at etablere en teknisk forbindelse til TARGET-[indsæt centralbank/landereference] eller b) tilsluttes via en anden enhed, der har indgået en kontrakt med en netværksleverandør inden for rammerne af koncessionskontrakten med den pågældende netværksleverandør.

2. Retsforholdet mellem en deltager og netværksleverandøren reguleres udelukkende af vilkårene og betingelserne i den kontrakt, der er indgået mellem dem.

3. De tjenester, der leveres af netværksleverandøren, udgør ikke en del af de tjenester, som [indsæt centralbank/landereference] skal levere med hensyn til TARGET.

4. indsæt centralbankens navn] er ikke ansvarlig for handlinger, fejl eller undladelser begået af netværksleverandøren (herunder dennes ledelse, medarbejdere og underleverandører) eller for handlinger, fejl eller undladelser begået af tredjeparter, som er valgt af deltagerne for at opnå adgang til netværksleverandørens netværk.

Artikel 32

Ændringsprocedure

[Indsæt centralbankens navn] kan til enhver tid ensidigt ændre disse vilkår, herunder tillæggene hertil. Ændringer til disse vilkår, herunder tillæg hertil, meddeles ved brug af [indsæt relevant kommunikationsmiddel]. Ændringer anses for at være accepteret, medmindre deltageren udtrykkeligt gør indsigelse herimod senest 14 dage efter at være blevet underrettet om ændringerne. Såfremt en deltager gør indsigelse mod ændringerne, er [indsæt centralbankens navn] berettiget til straks at bringe deltagerens deltagelse i TARGET-[indsæt centralbank/landereference] til ophør og lukke alle deltagerens TARGET-konti.

Artikel 33

Tredjeparters rettigheder

1. Deltagere må ikke overdrage, pantsætte eller transportere nogen rettighed, interesse, forpligtelse, ansvar eller nogen fordring, som udspringer fra eller har forbindelse med disse vilkår, til nogen tredjepart uden [indsæt centralbankens navn]s skriftlige samtykke.

2. Disse vilkår skaber ingen rettigheder for eller forpligtelser i forhold til andre end [indsæt centralbankens navn] og deltagere i TARGET-[indsæt centralbank/landereference].

Artikel 34

Lovvalg, jurisdiktion og opfyldelsessted

1. Det gensidige forhold mellem [indsæt centralbankens navn] og deltagerne i TARGET-[indsæt centralbank/landereference] er undergivet [indsæt tillægsord som landebetegnelse] lov.

2. Med forbehold for Den Europæiske Unions Domstols kompetence har den kompetente domstol i [indsæt centralbankens hjemsted] enekompetence vedrørende enhver tvist, der udspringer af et spørgsmål angående forholdet nævnt i stk.1.

3. Opfyldelsesstedet i forbindelse med retsforholdet mellem [indsæt henvisning til centralbank] og deltagerne er [indsæt centralbankens hjemsted].

Artikel 35

Adskillelighed

Hvis en bestemmelse i disse vilkår er eller bliver ugyldig, påvirker dette ikke gyldigheden af alle de øvrige bestemmelser i vilkårene.

Artikel 36

Ikrafttræden og anvendelse

1. Disse vilkår træder i kraft den [indsæt relevante dato].

2. [indsæt hvis anvendelig i henhold til den relevante nationale lov: Ved anmodning om deltagelse i TARGET-[indsæt centralbank/landereference] tiltræder anmodende deltagere automatisk disse vilkår indbyrdes og i forhold til [indsæt centralbankens navn].]

DEL II

Særlige vilkår og betingelser for primære kontantkonti (MCA'er)

Artikel 1

Åbning og administration af en MCA

1. [Indsæt centralbankens navn] åbner og fører mindst én MCA for hver deltager, bortset fra hvis deltageren er en AS, der kun benytter RTGS- eller TIPS AS-afviklingsprocedurer — i så fald vil brug af en MCA foregå efter afviklingssystemets skøn.

2. Af hensyn til afvikling af pengepolitiske operationer, der, som det fremgår af [indsæt reference til den overordnede dokumentation], samt rentebetaling fra sådanne operationer skal deltageren udpege e